open-index/open-wikipedia-markdown huggingface dataset:
ଚାର୍ମି କୌର

**ଚାର୍ମି କୌର** (ଜନ୍ମ: ୧୭ ମଇ ୧୯୮୭) ଜଣେ ଭାରତୀୟ ଅଭିନେତ୍ରୀ ଏବଂ ପ୍ରଯୋଜିକା, ଯିଏକି ମୁଖ୍ୟତଃ ତେଲୁଗୁ କଥାଚିତ୍ର ଜଗତରେ ଅଭିନୟ କରିବା ସହିତ ତାମିଲ, ମାଲାୟଲମ୍, କନ୍ନଡ଼ ଏବଂ ହିନ୍ଦୀ କଥାଚିତ୍ର ଜଗତରେ କାର୍ଯ୍ୟ କରନ୍ତି । ସେ ଚାଳିଶିରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି ।

୨୦୦୨ ମସିହାରେ ସେ ତେଲୁଗୁ ସମେତ ତାମିଲ ଓ ମାଲାୟଲମ୍ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ସେହି ବର୍ଷ ଏକ ହିନ୍ଦୀ କଥାଚିତ୍ରରେ ଅତିଥି କଳାକାର ଭାବରେ ଏକ ଛୋଟ ଭୂମିକାରେ ଅଭିନୟ କରିଥିଲେ । ୨୦୦୪ ମସିହାରେ ତାଙ୍କ ଅଭିନୀତ ତେଲୁଗୁ କଥାଚିତ୍ର ମାସ୍ ହିଟ୍ ହୋଇଥିଲା ଏବଂ ୨୦୦୭ ମସିହାରେ ସେ କନ୍ନଡ଼ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।

୨୦୦୫ ମସିହାରେ ତାଙ୍କ ଅଭିନୀତ ସୁପରହିଟ୍ ତେଲୁଗୁ କଥାଚିତ୍ର *ଅନୁକୋକୁଣ୍ଡା ଓକା ରୋଜୁ* ପାଇଁ ତାଙ୍କୁ ସିନେମା' ଆୱାର୍ଡ଼ସ୍ ଓ ନନ୍ଦି ଆୱାର୍ଡ଼ସ୍‌ରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିବା ସହିତ ଫିଲ୍ମଫେୟାର୍ ତେଲୁଗୁ ପୁରୁସ୍କାର ଉତ୍ସବରେ ତାଙ୍କୁ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲା । ୨୦୦୭ ମସିହାରେ ତାଙ୍କ ଅଭିନୀତ କଥାଚିତ୍ର ମନ୍ତ୍ରା ପାଇଁ ତାଙ୍କୁ ନନ୍ଦି ଆୱାର୍ଡ଼ସ୍‌ରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ୨୦୧୧ ମସିହାରେ ଚର୍ଚ୍ଚିତ ହିନ୍ଦୀ କଥାଚିତ୍ର ବୁଢ଼ା ହୋଗା ତେରା ବାପ୍‌ରେ ସେ ହିନ୍ଦୀ କଥାଚିତ୍ର ଜଗତର ଜଣାଶୁଣା ଅଭିନେତା ଅମିତାଭ ବଚ୍ଚନଙ୍କ ସହିତ ଅଭିନୟ କରିଥିଲେ ।

## ଜନ୍ମ ଓ ପ୍ରାରମ୍ଭିକ ଜୀବନ 
ଚାର୍ମି ୧୯୮୭ ମସିହାର ମଇ ୧୭ ତାରିଖରେ ହାଇଦ୍ରାବାଦଠାରେ ଜନ୍ମଗ୍ରହଣ କରିଥିଲେ ।

## ଅଭିନୟ ଜୀବନ 
ଚାର୍ମି ୨୦୦୨ ମସିହାରେ ସେ ତେଲୁଗୁ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ହେଉଛି ନୀ ତୋଡ଼ୁ କାବାଲି, ଯେଉଁଥିରେ ସେ ମାତ୍ର ୧୫ ବର୍ଷ ବୟସରେ ଜଣେ ଗୃହିଣୀ ଭୂମିକାରେ ଅଭିନୟ କରିଥିଲେ ।  ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳତା ପାଇନଥିଲେ ମଧ୍ୟ ଦକ୍ଷିଣ ଭାରତୀୟ କଥାଚିତ୍ର ଜଗତରୁ ତାଙ୍କୁ ଅନେକ ଅଭିନୟ ସୁଯୋଗ ମିଳିଥିଲା । ସେହି ବର୍ଷ ସେ ତାମିଲ ଓ ମାଲାୟଲମ୍ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ଏବଂ ଏକ ହିନ୍ଦୀ କଥାଚିତ୍ର, *ମୁଝେ ଦୋସ୍ତି କରୋଗେ*ରେ ମଧ୍ୟ ଅତିଥି କଳାକାର ଭାବରେ କାର୍ଯ୍ୟ କରିଥିଲେ ।

## ପୁରସ୍କାର 
* ୨୦୧୨: *ମଙ୍ଗଳା* ପାଇଁ ନନ୍ଦୀ ସ୍ୱତନ୍ତ୍ର ଜୁରି ପୁରସ୍କାର
* ୨୦୦୭: *ମନ୍ତ୍ରା* ପାଇଁ ନନ୍ଦି ଶ୍ରେଷ୍ଠ ଅଭିନେତ୍ରୀ ପୁରସ୍କାର
* ୨୦୦୫: *ଅନୁକୋକୁଣ୍ଡା ଓକା ରୋଜୁ* ପାଇଁ ସାନ୍ତୋଷମ୍ ଶ୍ରେଷ୍ଠ ଅଭିନେତ୍ରୀ ପୁରସ୍କାର
* ୨୦୦୫: *ଅନୁକୁକୁଣ୍ଡା ଓକା ରୋଜୁଙ୍କ* ପାଇଁ ସିନେମା' ଶ୍ରେଷ୍ଠ ଅଭିନେତ୍ରୀ (ଜୁରି) ପୁରସ୍କାର
* ୨୦୧୬: *ଜ୍ୟୋତି ଲକ୍ଷ୍ମୀ* ପାଇଁ ସିନେମା' ଶ୍ରେଷ୍ଠ ଅଭିନେତ୍ରୀ (ଜୁରି) ପୁରସ୍କାର
* ୨୦୧୬: *ଜ୍ୟୋତି ଲକ୍ଷ୍ମୀ* *ପାଇଁ ଜି ତେଲୁଗୁ ଆପସରା ପୁରସ୍କାର* (ଜୁରି)
* ୨୦୨୦: ଇସ୍ମାର୍ଟ ଶଙ୍କର ପାଇଁ ଜି ସିନେ ଆୱାର୍ଡ଼ସ୍‌ର ଶ୍ରେଷ୍ଠ ତେଲୁଗୁ ପ୍ରେଯୋଜିକା

## ଆଧାର 
## ବାହାର ଆଧାର 
* 
* 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ବଗାଳ ଜାତି

**ବାଗାଲ** ବା **ବଗାଳ** (ଇଂରାଜୀରେ Bāgāl, ହିନ୍ଦୀରେ बागाल, ବଙ୍ଗଳାରେ বাগাল) ପୂର୍ବ ଭାରତର ପଶ୍ଚିମବଙ୍ଗ, ଝାଡ଼ଖଣ୍ଡ, ଓ ଓଡ଼ିିଶା ରାଜ୍ୟରେ ବସବାସ କରୁଥିବା ଏକ ଗାଈଗୋରୁ ଚରାଳି ଜାତି। କୁଡୁମାଲି ହେଉଛି ସେମାନଙ୍କର ମାତୃଭାଷା (ଆଞ୍ଚଳିକ ଭାବେ ବାଗାଲ୍ ଭାଷାରେ ଜଣାଶୁଣା) କିନ୍ତୁ ହିନ୍ଦୀ, ବଙ୍ଗଳା ଓ ଓଡ଼ିଆ ଭାଷାକୁ ମଧ୍ୟ ସେମାନେ ଦ୍ୱିତୀୟ ଭାଷା ରୂପେ ବ୍ୟବହାର କରନ୍ତି।

## ସମୀକ୍ଷା 
## ଆଧାର
ଶ୍ରେଣୀ:ଜାତି
ଶ୍ରେଣୀ:ପଶ୍ଚିମବଙ୍ଗର ସାମାଜିକ ଶ୍ରେଣୀ
ହୀନା ସିଦ୍ଧୁ

**ହୀନା ସିଦ୍ଧୁ** (ଜନ୍ମ : ୧୯ ଅଗଷ୍ଟ ୧୯୮୯) ଜଣେ ଭାରତୀୟ ବନ୍ଧୁକଚାଳନା ଖେଳାଳି । ୨୦୧୪ ଅପ୍ରେଲ ୭ ତାରିଖରେ ପ୍ରଥମ ଭାରତୀୟ ପିଷ୍ଟଲ ସୁଟର ଭାବରେ ଆନ୍ତର୍ଜାତୀୟ ସୁଟିଂ ସ୍ପୋର୍ଟସ ଫେଡେରେସନର ୧ ନମ୍ବର ବିଶ୍ୱମାନ୍ୟତା ହାସଲ କରିଥିଲେ ।  ୨୦୧୩ ସୁଟିଂ ବିଶ୍ୱକପରେ ସେ ପ୍ରଥମ ଭାରତୀୟ ପିଷ୍ଟଲ ସୁଟର ଭାବରେ ୧୦ମି ଏୟାର ପିଷ୍ଟଲ ସ୍ପର୍ଦ୍ଧାରେ ସ୍ୱର୍ଣ୍ଣପଦକ ଜିତିଥିଲେ । ୨୦୧୪ ମସିହାରେ ୧୦ମି ଏୟାର ପିଷ୍ଟଲ ସ୍ପର୍ଦ୍ଧାରେ ୨୦୩.୮ ସ୍କୋର କରି ସେ ବିଶ୍ୱ ରେକର୍ଡ଼ ସ୍ଥାପନା କରିଥିଲେ । ହୀନା ଡାହାଣ ଆଖିରେ ଦେଖି, ଡାହାଣ ହାତରେ ସୁଟିଂ କରନ୍ତି ।

## ବ୍ୟକ୍ତିଗତ ଜୀବନ
ହୀନା ଦନ୍ତ ଚିକିତ୍ସାରେ ଡିଗ୍ରୀ ହାସଲ କରିଛନ୍ତି । ତାଙ୍କ ପିତା ଓ ଭାଇ ଉଭୟ ସୁଟିଂ ଖେଳାଳି । ତାଙ୍କ ଦାଦା ଜଣେ ବନ୍ଧୁକ ଓ ଗୋଳାବାରୁଦ ବ୍ୟାପାରୀ । ୨୦୧୩ ମସିହାରେ ହୀନା ରୋନକ ପଣ୍ଡିତଙ୍କୁ ବିବାହ କରିଥିଲେ । ରୋନକ ନିଜେ ଜଣେ ବନ୍ଧୁକ ଚାଳକ ଓ ପରେ ହୀନାଙ୍କର ପ୍ରଶିକ୍ଷକ ଭାବରେ କାର୍ଯ୍ୟ କରିଛନ୍ତି ।

## ଖେଳ ଜୀବନ
ହୀନା ୨୦୦୬ରେ ସୁଟିଂ ଆରମ୍ଭ କରିଥିଲେ । ୨୦୦୯ ମସିହାରେ ସେ ବେଜିଂଠାରେ ସୁଟିଂ ବିଶ୍ୱକପରେ ରୌପ୍ୟପଦକ ହାସଲ କରିଥିଲେ । ସେହି ବର୍ଷ କେରଳଠାରେ ଅନୁଷ୍ଠିତ ଜାତୀୟ ସୁଟିଂ ଚାମ୍ପିୟନସିପରେ ମଧ୍ୟ ସେ ପ୍ରଥମ ସ୍ଥାନରେ ରହିଥିଲେ । ୨୦୧୦ ଏସୀୟ କ୍ରୀଡ଼ାରେ ସେ ୧୦ମି ଦଳଗତ ସ୍ପର୍ଦ୍ଧାରେ ଅନୁ ରାଜ ସିଂହଙ୍କ ସହ ଦଳଗତ ରୌପ୍ୟପଦକ ହାସଲ କରିଥିଲେ । ୨୦୧୦ ରାଜ୍ୟଗୋଷ୍ଠୀ କ୍ରୀଡ଼ାରେ ହୀନା ଓ ଅନୁ ସ୍ୱର୍ଣ୍ଣପଦକ ହାସଲ କରିଥିଲେ । ଏକଳ ପ୍ରତିଯୋଗିତାରେ ହୀନା ରୌପ୍ୟ ପଦକ ହାସଲ କରିଥିଲେ । ଏହି ଅଲିମ୍ପିକ୍ସରେ ୧୦ମି ଏୟାର ପିଷ୍ଟଲ ଇଭେଣ୍ଟର କ୍ୟାଲିଫାଇଂ ପ୍ରତିଯୋଗିତାରେ ତାଙ୍କର ସ୍ଥାନ ୧୨ ରହିଥିଲା । ଏହି ଅଲିମ୍ପିକ ଅବସରରେ *ଫାଷ୍ଟ : ଦ ଷ୍ଟୋରୀ ଅଫ ଲଣ୍ଡନ ୨୦୧୨ ଅଲିମ୍ପିକ୍ସ ଗେମ୍ସ* ନାମରେ ଏକ ଚଳଚ୍ଚିତ୍ର ନିର୍ମାଣ କରାଯାଇଥିଲା ଓ ହୀନାଙ୍କ କଥା ଏହି ଚଳଚ୍ଚିତ୍ରରେ ପ୍ରଦର୍ଶନ କରାଯାଇଥିଲା ।

୨୦୧୩ ସୁଟିଂ ବିଶ୍ୱକପରେ ହୀନା ସ୍ୱର୍ଣ୍ଣପଦକ ଜିତିଥିଲେ ।  ଏହି ପ୍ରତିଯୋଗିତା ଫାଇନାଲରେ ହୀନା ବିଶ୍ୱ ଚାମ୍ପିୟନ ଜୋରୋନା ଅରୁଣୋବିଚ ଓ ପୂର୍ବତନ ଚାମ୍ପିୟନ ଓଲେନା କୋଷ୍ଟୋଭିଚଙ୍କୁ ପରାସ୍ତ କରିଥିଲେ ।

୨୦୧୬ ଅଲିମ୍ପିକ୍ସରେ ହୀନା ୧୦ମି ଏୟାର ପିଷ୍ଟଲ ସ୍ପର୍ଦ୍ଧାରେ ୧୪ତମ ସ୍ଥାନରେ ଓ ୨୫ମି ଏୟାର ପିଷ୍ଟଲରେ ୧୨ଶ ସ୍ଥାନରେ ରହିଥିଲେ । ସେହି ବର୍ଷ ଇରାନର ତେହେରାନଠାରେ ଅନୁଷ୍ଠିତ ଏସୀୟ ସୁଟିଂ ଚାମ୍ପିୟନସିପରେ ମହିଳାମାନଙ୍କ ପାଇଁ ହିଜାବ ପିନ୍ଧିବା ବାଧ୍ୟତାମୂଳକ କରାଯିବାରୁ ହୀନା ଏହାର ପ୍ରତିବାଦ କରି ପ୍ରତିଯୋଗିତାରୁ ଓହରି ଯାଇଥିଲେ ।

୨୦୧୭ ମସିହାରେ ରାଜ୍ୟଗୋଷ୍ଠୀ କ୍ରୀଡ଼ାର ୧୦ମି ଏହାର ପିଷ୍ଟଲ ସ୍ପର୍ଦ୍ଧାରେ ହୀନା ସ୍ୱର୍ଣ୍ଣ ପଦକ ବିଜୟିନୀ ହୋଇଥିଲେ । ୨୦୧୮ ରାଜ୍ୟଗୋଷ୍ଠୀ କ୍ରୀଡ଼ାରେ ୧୦ମି ସ୍ପର୍ଦ୍ଧାରେ ସେ ରୌପ୍ୟ ଓ ୨୫ମି ସ୍ପର୍ଦ୍ଧାରେ ସ୍ୱର୍ଣ୍ଣ ପଦକ ଜିତିଥିଲେ ।

## ସମ୍ମାନ ଓ ପୁରସ୍କାର 
* ଅର୍ଜୁନ ପୁରସ୍କାର - ୨୦୧୪

## ଆଧାର
## ବାହାର ଆଧାର 
* Heena Sidhu profile at ଆନ୍ତର୍ଜାତୀୟ ସୁଟିଂ ସ୍ପୋର୍ଟ୍ସ ଫାଉଣ୍ଡେସନ
* 
* Heena Sidhu Opentalk ସୁମିତି ଜେନଙ୍କ ସହିତ

ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଖେଳାଳି
ଶ୍ରେଣୀ:ଅର୍ଜୁନ ପୁରସ୍କାର ସମ୍ମାନିତ
ରୁଦ୍ର ପ୍ରତାପ ମହାରଥୀ

**ରୁଦ୍ର ପ୍ରତାପ ମହାରଥୀ** ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୨୧ ମସିହାରେ ପିପିଲି ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ରୁଦ୍ର ପ୍ରତାପ ମହାରଥୀଙ୍କ ବାପାଙ୍କ ନାମ ପ୍ରଦୀପ ମହାରଥୀ, ଯିଏକି ଜଣେ ରାଜନେତା ଥିଲେ ଏବଂ ଓଡ଼ିଶା ବିଧାନ ସଭାରେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ଓ ତାଙ୍କ ମାଆଙ୍କ ନାମ ପ୍ରତିଭା ମିଶ୍ର ଏବଂ ତାଙ୍କ ପତ୍ନୀଙ୍କ ନାମ ଜାଗୃତି ପଣ୍ଡା ।

## ରାଜନୈତିକ ଜୀବନ 
ରୁଦ୍ର ପ୍ରତାପ ମହାରଥୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।

୨୦୨୦ ମସିହାରେ ତାଙ୍କ ବାପା ପ୍ରଦୀପ ମହାରଥୀଙ୍କ ମୃତ୍ୟୁ ପରେ ସେ ରାଜନୀତିରେ ସକ୍ରିୟ ହୋଇଥିଲେ ଏବଂ ବିଜୁ ଜନତା ଦଳରେ ଯୋଗ ଦେଇଥିଲେ । ପ୍ରଦୀପ ମହାରଥୀଙ୍କ ମୃତ୍ୟୁ ଯୋଗୁଁ ସେ ବିଧାୟକ ଥିବା ପିପିଲି ବିଧାନ ସଭା ନିର୍ବାଚନ ମଣ୍ଡଳୀର ବିଧାୟକ ପଦ ଖାଲି ପଡ଼ିଥିଲା, ତେଣୁ ୨୦୨୧ରେ ହୋଇଥବା ଉପ-ନିର୍ବାଚନରେ ରୁଦ୍ର ବିଜୁ ଜନତା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୯୬,୯୭୨ ଖଣ୍ଡ ଭୋଟ୍ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ଆଶ୍ରିତ ପଟ୍ଟନାୟକଙ୍କୁ ୨୦,୯୧୬ ଖଣ୍ଡ ଭୋଟ୍‌ରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ପିପିଲି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୪,୧୪୮ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଆଶ୍ରିତ ପଟ୍ଟନାୟକଙ୍କଠାରୁ ୧୫,୧୬୨ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।

## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୯୮୮ ଜନ୍ମ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶାମଲଦାସ ଗାନ୍ଧୀ

**ଶ୍ୟାମଳଦାସ ଗାନ୍ଧୀ** (୧୮୯୭-୧୯୫୩) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ, ଯିଏକି ଅରଜୀ ହୁକୁମତ ବା ଜୁନାଗଡ଼ ରାଜ୍ୟର ପୁରୁଧା ଥିଲେ ।

## ପ୍ରାରମ୍ଭିକ ଜୀବନ 
ଶ୍ୟାମଳ ଦାସ ଭାରତୀୟ ସ୍ୱାଧୀନତା ଆନ୍ଦୋଳନର ନେତା ମହାତ୍ମା ଗାନ୍ଧୀଙ୍କ ବଡ଼ ଭାଇ ଲକ୍ଷ୍ମୀଦାସ/କାଳିଦାସ କରମଚାନ୍ଦ ଗାନ୍ଧୀଙ୍କ ପୁଅ ଥିଲେ । ସେ ତାଙ୍କ ଦାଦ ମୋହନଦାସଙ୍କ ବଡ଼ ଅନୁଗାମୀ ଥିଲେ ।

ପ୍ରଥମେ ସେ ଜନ୍ମଭୂମି ନାମକ ଏକ ଗୁଜରାଟୀ ଖବର କାଗଜରେ କାମ କରୁଥିଲେ, ଯାହାକି ସନ୍ଧ୍ୟା ସମୟରେ ପ୍ରକାଶ ପାଉଥିଲା । ମାତ୍ର ପରେ କିଛି ମତପାର୍ଥକ୍ୟ ହେବାରୁସ ଏ ତାଙ୍କର ନିଜର ଖବର କାଗଜ ଛାପିବା ଆରମ୍ଭ କରିଥିଲେ, ଯାହକି ଥିଲା "ବନ୍ଦେ ମାତରମ୍" ।

## ଜୁନାଗଡ଼କୁ ଭାରତରେ ମିଶେଇବା 
୧୯୪୭ ମସିହାରେ ଯେତେବେଳେ ଜୁନାଗଡ଼ର ନବାବ ତାଙ୍କ ରାଜ୍ୟକୁ ପାକିସ୍ତାନରେ ମିଶେଇବାକୁ ଚାହିଁଲେ, ସେତେବେଳେ ଶ୍ୟାମଳଦାସ ଭାରତରେ ମିଶିବା ପାଇଁ ଜୁନାଗଡ଼ର ଜନତାଙ୍କଦ୍ୱାରା ଗଠକ କରାଯାଇଥିବା ସଂଘର ନେତୃତ୍ୱ ନେଇଥିଲେ ଏବଂ ଭାରତରେ ମିଶିବା ପାଇଁ ଜନମତ ଏକାଠି କରିଥିଲେ ।

ଯେତେବେଳେ ଭାରତୀୟ ସୈନ୍ୟ ଜୁନାଗଡ଼ର ମଙ୍ଗ୍ରୋଲ୍ ଏବଂ ମାନବଦାର ଭଳି ସ୍ଥାନରେ ପ୍ରବେଶ କଲେ, ସେତେବେଳେ ନବାବଙ୍କ ଦେୱାନ ସାର୍ ଶାଃ ନବାବ ଭୁଟ୍ଟୋଙ୍କ ଆମନ୍ତ୍ରଣ କ୍ରମେ ଶ୍ୟାମଳଦାସଙ୍କ ଉପସ୍ଥିତିରେ ଜୁନାଗଡ଼ ଭାରତରେ ମିଶିଥିଲା ।

## ସ୍ମୃତି 
ଆଜି ଜୁନାଗଡ଼ ଏବଂ ଗୁଜରାଟ ରାଜ୍ୟର ଜଣେ ବୀର ତଥା ଦେଶପ୍ରେମୀ ଭାବରେ ଶ୍ୟାମଳଦାସ ଗାନ୍ଧୀଙ୍କୁ ସମସ୍ତ ମନେ ରଖିଛ୍ନତି । ତାଙ୍କ ନାମରେ ଅନେକ ବିଦ୍ୟାଳୟ, ସର୍ବସାଧାରଣ ଭିତ୍ତିଭୂମି ଏବଂ ଡାକ୍ତରଖାନା ନିର୍ମାଣ କରାଯାଇଛି ।

ମୁମ୍ବାଇର ସ୍ମାରକୀ ପ୍ରିନ୍ସେସ୍ ଷ୍ଟ୍ରିଟ୍‌କୁ ଶ୍ୟାମଳଦାସ ଗାନ୍ଧୀ ମାର୍ଗ ନାମରେ ନାମିକ କରାଯାଇଛି ।

## ଆହୁରି ଦେଖନ୍ତୁ 
* ଭାରତୀୟ ସ୍ୱାଧୀନତା ଆନ୍ଦୋଳନ
* ଭାରତୀୟ ଜାତୀୟ କଂଗ୍ରେସ

## ଆଧାର 
 
ଶ୍ରେଣୀ:ମହାତ୍ମା ଗାନ୍ଧୀଙ୍କ ପରିବାର
ଶ୍ରେଣୀ:୧୯୫୩ ମୃତ୍ୟୁ
ଶ୍ରେଣୀ:୧୮୯୭ ଜନ୍ମ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଇଡିମା

**ଇଡିମା ହୋଇଥିବା** **କୁହାଯାଏ ଯେତେବେଳେ ଶରୀରର ତନ୍ତୁ ମଧ୍ୟରେ ତରଳ ପଦାର୍ଥ ଜମିଯାଏ ।** 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପାନକୋଷ୍ଟ ଅର୍ବୁଦ

**ପାନକୋଷ୍ଟ ଅର୍ବୁଦ** (**ଟ୍ୟୁମର**) ଏକ ପ୍ରକାର କର୍କଟ ଯାହା ଫୁସଫୁସର ଉପର ଭାଗରେ ଆରମ୍ଭ ହୁଏ | ଏହା ସାଧାରଣତଃ ନିକଟବର୍ତ୍ତୀ ପଞ୍ଜରା ହାଡ଼ ତ‌ଥା ମେରୁଅସ୍ଥିର ତନ୍ତୁମାନଙ୍କୁ ବ୍ୟାପିଯାଏ |  ପ୍ରଭାବିତ ସ୍ଥାନର ଲକ୍ଷଣ ମଧ୍ୟରେ କାନ୍ଧ ଯନ୍ତ୍ରଣା, ବାହୁରେ କାଲୁଆ ଅନୁଭବ, ବଡ଼ ଆଖି ପୁତ୍ତଳି, ନିମ୍ନ‌ଗାମୀ ଆଖିପତା  ଏବଂ ହାତର ମାଂସପେଶୀ ଗୁଡ଼ିକ ସଙ୍କୁଚିତ ହୋଇପାରେ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅଚ୍ୟୁତାନନ୍ଦ ମହାନନ୍ଦ

**ଅଚ୍ୟୁତାନନ୍ଦ ମହାନନ୍ଦ** (୨୧ ଅପ୍ରେଲ ୧୯୨୪ - ୧୫ ଅପ୍ରେଲ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ । ୧୯୫୨, ୧୯୫୭, ୧୯୬୧, ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଲାଙ୍ଗୀର, କଣ୍ଟାବାଞ୍ଝି ଓ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ, ୩ୟ, ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ଅଚ୍ୟୁତାନନ୍ଦ ମହାନନ୍ଦ ୧୯୨୪ ମସିହାର ଅପ୍ରେଲ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁନ୍ଦର ମହାନନ୍ଦ ଓ ପତ୍ନୀଙ୍କ ନାମ ଉଦିଆଚାନ୍ଦ ମହାନନ୍ଦ ।

## ରାଜନୈତିକ ଜୀବନ 
ଅଚ୍ୟୁତାନନ୍ଦ ମହାନନ୍ଦ ଓଡ଼ିଶା ରାଜନୀତିରେ ପ୍ରଥମେ ଗଣତନ୍ତ୍ର ପରିଷଦରେ ଏବଂ ପରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ । ୧୯୭୨ ମସିହାରୁ ୧୯୭୩ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ଅଚ୍ୟୁତାନନ୍ଦ ମହାନନ୍ଦ ୧୯୯୧ ମସିହାର ଅପ୍ରେଲ ୧୫ ତାରିଖରେ ୬୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୪ ଜନ୍ମ
ଶ୍ରେଣୀ:୧୯୯୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ମହାତ୍ମା ଗାନ୍ଧୀଙ୍କ ପରିବାର

**ଗାନ୍ଧୀ ପରିବାର** ହେଉଛି ମହାତ୍ମା ଗାନ୍ଧୀଙ୍କ (୨ ଅକ୍ଟୋବର ୧୮୬୯ - ୩୦ ଜାନୁଆରୀ ୧୯୪୮) ପରିବାର । ବ୍ରିଟିଶ ଶାସିତ ଭାରତରେ ଗାନ୍ଧୀ ଭାରତୀୟ ସ୍ୱାଧୀନତା ଆନ୍ଦୋଳନର ଜଣେ ବିଶିଷ୍ଟ ନେତା ଥିଲେ । ମହାତ୍ମା ଗାନ୍ଧୀଙ୍କୁ ତାଙ୍କ ଅନ୍ତିମ ଯାତ୍ରା ସମୟରେ ଭାରତର ପ୍ରଧାନମନ୍ତ୍ରୀ "ବାପୁ" ବା ଜାତିର ପିତା ବୋଲି ସମ୍ବୋଧନ କରିଥିଲେ, ଯାହାକି ପ୍ରଥମେ ସୁଭାଷ ଚନ୍ଦ୍ର ବୋଷଙ୍କଦ୍ୱାରା ୬ ଜୁଲାଇ ୧୯୪୪ରେ ସିଙ୍ଗାପୁର ରେଡ଼ିଓରେ ପ୍ରଥମେ ସମ୍ବୋଧନ କରାଯାଇଥିଲା । ୧୮ ଅପ୍ରେଲ ୧୯୪୭ରେ, ସରୋଜିନୀ ନାଇଡୁ ମଧ୍ୟ ଗାନ୍ଧୀଙ୍କୁ ଜାତିର ପିତା ଆଖ୍ୟା ଦେଇଥିଲେ। ଗାନ୍ଧୀଙ୍କୁ ଭାରତରେ ବାପୁ ମଧ୍ୟ କୁହାଯାଏ । ଭାରତର ଜନସାଧାରଣ ତାଙ୍କୁ **ଗାନ୍ଧୀଜି** ବୋଲି ସମ୍ବୋଧନ କରନ୍ତି । ୧୯୧୪ ମସିହାରେ ଯେତେବେଳେ ଗାନ୍ଧୀଜି ଦକ୍ଷିଣ ଆଫ୍ରିକାରେ ଥିଲେ, ସେତେବେଳେ ତାଙ୍କୁ ମହତ୍ମା ବୋଲି ସମ୍ବୋଧିତ କରାଯାଇଥିଲା, ଯାହାର ଅର୍ଥ ହେଉଛି ଉଚ୍ଚ ଆତ୍ମା ବା ସମ୍ମାନନୀୟ।

୧୮୮୫ ମସିହାରେ, ଗାନ୍ଧୀଜି ଏବଂ ତାଙ୍କ ପତ୍ନୀ କସ୍ତୁରବାଙ୍କର (କସ୍ତୁରବାଇ ମାଖନଜୀ କାପାଡ଼ିଆ) ପ୍ରଥମ ସନ୍ତାନ ଜନ୍ମ ହୋଇଥିଲା, ଯିଏକି ମାତ୍ର କିଛି ଦିନ ବଞ୍ଚିଥିଲା । ଗାନ୍ଧୀ ଦମ୍ପତିଙ୍କର ଆଉ ଚାରି ସନ୍ତାନ ଥିଲେ, ସମସ୍ତେ ହେଉଛନ୍ତି ପୁଅ: ହରିଲାଲ, ୧୮୮୮ ମସିହାରେ ଜନ୍ମ ହୋଇଥିଲେ; ମଣିଲାଲ, ୧୮୯୨ ମସିହାରେ ଜନ୍ମଗ୍ରହଣ କରିଥିଲେ; ରାମଦାସ, ୧୮୯୭ ମସିହାରେ ଜନ୍ମଗ୍ରହଣ କରିଥିଲେ; ଏବଂ ଦେବଦାସ, ୧୯୦୦ରେ ଜନ୍ମଗ୍ରହଣ କରିଥିଲେ ।

## ପ୍ରଥମ ପୀଢ଼ି 
* ଉତ୍ତମଚାନ୍ଦ ଗାନ୍ଧୀ
* ଲକ୍ଷ୍ମୀବାଇ ଗାନ୍ଧୀ

## ଦ୍ୱିତୀୟ ପୀଢ଼ି 
* କରମଚାନ୍ଦ ଉତ୍ତମଚାନ୍ଦ ଗାନ୍ଧୀ
* ପୁତଲିବାଈ ଗାନ୍ଧୀ
* ତୁଳସୀଦାସ ଗାନ୍ଧୀ

ଡାହାଣ|thumb|

## ତୃତୀୟ ପୀଢ଼ି 
* ଲକ୍ଷ୍ମୀଦାସ ଗାନ୍ଧୀ (୧୮୬୦ – ୧୯୧୪)
* ରାଲିଆତବେହେନ ଗାନ୍ଧୀ (୧୮୬୨ – ୧୯୬୦)
* କରସାନଦାସ ଗାନ୍ଧୀ (୧୮୬୬ – ୧୯୧୩)
* ମୋହନଦାସ କରମଚାନ୍ଦ ଗାନ୍ଧୀ (୨ ଅକ୍ଟୋବର ୧୮୬୯ – ୩୦ ଜାନୁଆରୀ ୧୯୪୮)
* କସ୍ତୁରବା ଗାନ୍ଧୀ

## ଚତୁର୍ଥ ପୀଢ଼ି 
* ହରିଲାଲ ଗାନ୍ଧୀ (୧୮୮୮ – ୧୯୪୮)
* ମଣିଲାଲ ଗାନ୍ଧୀ (୧୮୯୨ – ୧୯୫୬)
* ରାମଦାସ ଗାନ୍ଧୀ (୧୮୯୭ – ୧୯୬୯)
* ଦେବଦାସ ଗାନ୍ଧୀ (୧୯୦୦ – ୧୯୫୭)
* ମାଗାନଲାଲ ଗାନ୍ଧୀ (୧୮୮୩ – ୧୯୨୮)
* ଶାମଲଦାସ ଗାନ୍ଧୀ (୧୮୯୭ – ୧୯୫୩)

## ପଞ୍ଚମ ପୀଢ଼ି 
* ରାଜମୋହନ ଗାନ୍ଧୀ (୧୯୩୫ –)
* ଗୋପାଳକୃଷ୍ଣ ଗାନ୍ଧୀ (୧୯୪୫ –)
* ରାମଚନ୍ଦ୍ର ଗାନ୍ଧୀ (୧୯୩୭ – ୨୦୦୭)
* ଅରୁଣ ମଣିଲାଲ ଗାନ୍ଧୀ (୧୯୩୪ –)
* ଇଲା ଗାନ୍ଧୀ (୧୯୪୦ –)
* କାନୁ ଗାନ୍ଧୀ (ଫଟୋଗ୍ରାଫର) (୧୯୧୭ – ୧୯୮୬)
* କାନୁ ଗାନ୍ଧୀ (ବୈଜ୍ଞାନିକ) (୧୯୨୮ – ୨୦୧୬)

## ଷଷ୍ଠ ପୀଢ଼ି 
* ତୁଷାର ଗାନ୍ଧୀ (୧୯୬୦ –)
* ଶାନ୍ତି ଗାନ୍ଧୀ (୧୯୪୦ –)
* ଲୀଲା ଗାନ୍ଧୀ (୧୯୬୬ –)
* କିର୍ତ୍ତୀ ମେନନ୍ (୧୯୫୯ –)

## ସପ୍ତମ ପୀଢ଼ି 
* ବିବାନ ଗାନ୍ଧୀ
* କସ୍ତୁରୀ ଗାନ୍ଧୀ
* ଅନ ଗାନ୍ଧୀ
* ଅନିତା ଗାନ୍ଧୀ
* ଅଞ୍ଜଳି ଗାନ୍ଧୀ
* ସୁନୀତା ମେନନ

## ବାହାର ଲିଙ୍କ୍
* Photo essay on 'Four Generations Of Mahatma Gandhi Family Photos | Rare & Old Vintage Photos | Real-Life Photos" illustrating Gandhi family members. Although titled '4 generations', actually 6 generations are shown, as noted via ArunGandhi.net.

## ଆଧାର  
ଶ୍ରେଣୀ:ମହାତ୍ମା ଗାନ୍ଧୀଙ୍କ ପରିବାର
ବ୍ରୁସେଲୋସିସ

**ବ୍ରୁସେଲୋସିସ** ରୋଗ ବ୍ରୁସେଲା ଶ୍ରେଣୀର ଏକ ପ୍ରକାର ଜୀବାଣୁ ସଂକ୍ରମଣ ଯୋଗୁ ହୁଏ । ପ୍ରଥମେ ୧୭୫୧ ମସିହାରେ ଜର୍ଜ କ୍ଲେଗ‌ହର୍ଣ୍ଣ ଏହି ରୋଗର ବର୍ଣ୍ଣନା କରିଥିଲେ |  ସାର ଡେଭିଡ ବ୍ରୁସଙ୍କ ନାମାନୁସାରେ ଏହି ରୋଗର ନାମକରଣ ହୋଇଛି ଯିଏ ୧୮୮୬ ମସିହାରେ ଏହି ରୋଗର ଜୀବାଣୁ ଚିହ୍ନଟ କରିଥିଲେ ।
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କ୍ୟାରୋଟିଡ ଧମନୀ ବିଚ୍ଛେଦନ

**କ୍ୟାରୋଟିଡ ଧମନୀ ବିଚ୍ଛେଦନ** ରୋଗରେ ବେକର ସାମନା ପାର୍ଶ୍ୱରେ ଥିବା କ୍ୟାରୋଟିଡ ଧମନୀର, ଯାହା ମାଧ୍ୟମରେ ରକ୍ତ ମସ୍ତିଷ୍କ‌କୁ ସରବରାହ ହୁଏ,  ଭିତର ସ୍ତର ଚିରିଯାଇ ଏକ ଫ୍ଲାପରେ ପରିଣତ ହୋଇଯାଏ **।**

କାରୋଟିଡ୍ ବିଚ୍ଛେଦନ ଏକ ବିରଳ ରୋଗ ଯାହା ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ୧.୮ଜଣକୁ ପ୍ରଭାବିତ କରିଥାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜ୍ୟୋତ୍ସ୍ନା ରାଉତ ବିଶ୍ୱାଳ

**ଜ୍ୟୋତ୍ସ୍ନା ରାଉତ ବିଶ୍ୱାଳ** ଜଣେ ଓଡ଼ିଆ ଅନୁବାଦିକା । ଅନୁବାଦ ପୁସ୍ତକ *ମହାରଥୀ* ପାଇଁ ୨୦୦୮ ମସିହାରେ ତାଙ୍କୁ କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପ୍ରଦାନ କରାଯାଇଥିଲା । ବୃତ୍ତିରେ ସେ ଜଣେ ଅଧ୍ୟାପିକା ଓ ଗୌହାଟି ବିଶ୍ୱବିଦ୍ୟାଳୟରେ ଓଡ଼ିଆ ଭାଷା ଅଧ୍ୟାପନା କରନ୍ତି ।

## ରଚନାବଳୀ 
ଜ୍ୟୋତ୍ସ୍ନା, ଉଭୟ ମୌଳିକ ସାହିତ୍ୟ ଓ ଅନୁବାଦରେ ନିଜ ଲେଖନୀ ଚାଳନା କରନ୍ତି । ଉଭୟ ଓଡ଼ିଆ ଓ ଅସମୀୟା ଭାଷାରେ ଦକ୍ଷତା ରଖିଥିବା ଜ୍ୟୋତ୍ସ୍ନା ୧୦ରୁ ଅଧିକ ଅସମୀୟା ଲେଖକଙ୍କର ପୁସ୍ତକକୁ ଓଡ଼ିଆରେ ଅନୁବାଦ କରିଛନ୍ତି । ସେହିପରି ମାଦଳା ପାଞ୍ଜିକୁ ସେ ଅସମୀୟା ଭାଷାକୁ ଅନୁବାଦ କରିଛନ୍ତି । ପ୍ରତିଭା ରାୟଙ୍କ *ଉଲଙ୍ଘନ* ପୁସ୍ତକ ମଧ୍ୟ ସେ  ଅନୁବାଦ କରିଛନ୍ତି ।
### ରଚନାବଳୀ 
* ମାଦଳା ପାଞ୍ଜି (ଓଡ଼ିଆରୁ ଅସମୀୟା)
* ଉଲଙ୍ଘନ (ଓଡ଼ିଆରୁ ଅସମୀୟା)
* ଅନ୍ୟ ଜଣେ (ହରେକୃଷ୍ଣ ଡେକାଙ୍କର ପୁସ୍ତକ ଅସମୀୟାରୁ ଓଡ଼ିଆ)
* ମହାରଥୀ ( ଚନ୍ଦ୍ରପ୍ରସାଦ ସାଇକିଆଙ୍କ ପୁସ୍ତକ ଅସମୀୟାରୁ ଓଡ଼ିଆ)
* ବାଘ ଟାପୁରେ ରାତି (ମୂଳ ରଚନା ଅପୂର୍ବ ଶର୍ମା)
* ଶୃଙ୍ଖଳା

## ବ୍ୟକ୍ତିଗତ ଜୀବନ 
ଜ୍ୟୋତ୍ସ୍ନା, ବୃତ୍ତିରେ ଜଣେ ଅଧ୍ୟାପିକା । ଗୌହାଟି ବିଶ୍ୱବିଦ୍ୟାଳୟରେ ସେ ଓଡ଼ିଆ ଭାଷା ଅଧ୍ୟାପନା କରନ୍ତି । ସେ ପୂର୍ବରୁ ଜଗତସିଂହପୁର ଜିଲ୍ଲାର କୁଜଙ୍ଗ ମହାବିଦ୍ୟାଳୟରେ ମଧ୍ୟ ଶିକ୍ଷାଦାନ କରିଥିଲେ । ସେ ଓଡ଼ିଆ ଭାଷାରେ ଉତ୍କଳ ବିଶ୍ୱବିଦ୍ୟାଳୟରୁ ପିଏଚଡ଼ି ହାସଲ କରିଛନ୍ତି । ତାଙ୍କ ପତି ଆସାମ କାଡ଼ରର ଭାରତୀୟ ପୁଲିସ ସେବା ଅଧିକାରୀ ।

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ୨୦୦୮

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଅନୁବାଦକ
ଆଇସୋସର୍ବାଇଡ୍ ମୋନୋନାଇଟ୍ରେଟ

**ଆଇସୋସର୍ବାଇଡ୍ ମୋନୋନାଇଟ୍ରେଟ୍**, ଅନେକ ବ୍ରାଣ୍ଡ ନାମରେ ବିକ୍ରି ହେଉଥିବା ଏକ ଔଷଧ ଯାହା ହୃତ୍‌ପିଣ୍ଡ ସମ୍ବନ୍ଧୀୟ ଛାତି ଯନ୍ତ୍ରଣା ( ଆଞ୍ଜାଇନା), ହୃଦ୍‌ପାତ ଏବଂ ଏସୋଫେଜିଆଲ ସ୍ପାଜ୍ମ ନିମନ୍ତେଏ ଦିଆଯାଏ ।  ଏହା ହୃତ୍‌ପିଣ୍ଡ ସମ୍ବନ୍ଧୀୟ ଛାତି ଯନ୍ତ୍ରଣାର ଚିକିତ୍ସା ତଥା ପ୍ରତିଷେଧ ପାଇଁ ବ୍ୟବହୃତ ହୋଇପାରେ; ଅବଶ୍ୟ, ଏହା ସାଧାରଣତଃ ବିଟାବ୍ଲକର କିମ୍ବା କ୍ୟାଲସିଅମ ଚ୍ୟାନେଲ ବ୍ଲକର ଅପେକ୍ଷା କମ୍ ପସନ୍ଦ କରାଯାଏ |  ଏହା ପାଟିରେ ନିଆଯାଏ |  ରକ୍ତନଳୀରେ ଥିବା ସ୍ମୁଥ ବା କୋମଳ ମାଂସପେଶୀକୁ ଶିଥିଳ କରି ଏହା କାମ କରେ ବୋଲି ବିଶ୍ୱାସ କରାଯାଏ |  ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ |  ବ୍ରିଟେନରେ ଏକ ମାସର ଯୋଗାଣ ଖର୍ଚ୍ଚ ୨୦୧୯ ମସିହାରେ ମାସ ପ୍ରତି ଏକ ପାଉଣ୍ଡ ଥିଲା  ୨୦୧୭ ମସିହାର ଏହା ଯୁକ୍ତରାଷ୍ଟ୍ରରେ ୧୧୧ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା ଓ ଛଅ ଲକ୍ଷରୁ ଅଧିକ ପ୍ରେସକ୍ରିପସନ୍ ହେଉଥିଲା।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମେଫେନାମିକ୍ ଏସିଡ

**ମେଫେନାମିକ୍ ଏସିଡ** ହେଉଛି ଏକ ନନ୍ ଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ (NSAIDs)  ଯାହା ଯନ୍ତ୍ରଣାଦାୟକ ଋତୁଶୂଳରେ ହେଉଥିବା ସାମାନ୍ୟରୁ ମଧ୍ୟମ ଯନ୍ତ୍ରଣାର ଚିକିତ୍ସା କରିବାରେ ବ୍ୟବହୃତ ହୁଏ |   ଯେ କୌଣସି ପ୍ରଦାହ ଯନ୍ତ୍ରଣାର ଉପଶମ ପାଇଁ  ବ୍ୟବହାର କରାଯାଇପାରେ |  ଏକ ସପ୍ତାହରୁ କମ୍ ସମୟ ପାଇଁ ଏହା ବ୍ୟବହାର କରିବାକୁ ସୁପାରିଶ କରାଯାଏ |  ଏହା ପାଟିରେ ନିଆଯାଏ |   ଗର୍ଭାବସ୍ଥାର ଶେଷ ତୃତୀୟାଂଶରେ ଏବଂ ସ୍ତନ୍ୟପାନ ସମୟରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ |  ଅପେକ୍ଷାକୃତ ଅଧିକ ପାର୍ଶ୍ୱ ପ୍ରତିକ୍ରିୟାର ଚିନ୍ତା ହେତୁ ଅନ୍ୟ କେତେକ ନନ୍ ଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ ତୁଳନାରେ ଏହା ଯୁକ୍ତରାଷ୍ଟ୍ରରେ ବହୁଳ ଭାବରେ ବ୍ୟବହୃତ ହୁଏ ନାହିଁ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆଲପୋର୍ଟ ସିଣ୍ଡ୍ରୋମ

**ଆଲପୋର୍ଟ ସିଣ୍ଡ୍ରୋମ**, ପୂର୍ବ ନାମ **ବଂଶାନୁକ୍ରମିକ ନେଫ୍ରାଇଟିସ୍**,  ଏକ ଜେନେଟିକ ରୋଗ ଯେଉଁଥିରେ ବୃକ୍‌କ ରୋଗ, ଶ୍ରବଣହାନୀ ଏବଂ ଆଖି ସମସ୍ୟା ହୋଇପାରେ |   
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସନ୍ତୋଷ ସିଂହ ସାଲୁଜା

**ସନ୍ତୋଷ ସିଂହ ସାଲୁଜା** (ଜନ୍ମ: ୨୦ ଜୁନ ୧୯୬୦) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୧୯୯୫, ୨୦୦୦, ୨୦୦୯ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ, ୧୪ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ସନ୍ତୋଷ ସିଂହ ସାଲୁଜା ୧୯୬୦ ମସିହାର ଜୁନ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଇନ୍ଦ୍ର ସିଂହ ସାଲୁଜା ଓ ପତ୍ନୀଙ୍କ ନାମ ରବୀନ୍ଦ୍ର କୌର ।

## ରାଜନୈତିକ ଜୀବନ 
ସନ୍ତୋଷ ସିଂହ ସାଲୁଜା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
## ବାହାର ଆଧାର 
* 

ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଅରବିନ୍ଦ ତ୍ରିବେଦୀ

**ଅରବିନ୍ଦ ତ୍ରିବେଦୀ** (୮ ନଭେମ୍ବର ୧୯୩୮ - ୬ ଅକ୍ଟୋବର ୨୦୨୧) ଜଣେ ଭାରତୀୟ ଅଭିନେତା ଥିଲେ । ସେ ତାଙ୍କ ଭାଇ ଉପେନ୍ଦ୍ର ତ୍ରିବେଦୀଙ୍କ ସହ ଗୁଜରାଟୀ କଥାଚିତ୍ରରେ ୪୦ ବର୍ଷରୁ ଅଧିକ ସମୟ ଧରି କାର୍ଯ୍ୟ କରିଥିଲେ । ସେ ରାମାନନ୍ଦ ସାଗରଙ୍କ ଲୋକପ୍ରିୟ ଧାରାବାହିକ ରାମାୟଣରେ ରାବଣ ଭୂମିକାରେ ଅଭିନୟ କରିବା ପରେ ଘରେ ଘରେ ପରିଚିତ ହୋଇଥିଲେ । ସେ ଭାରତୀୟ ଜନତା ପାର୍ଟିର ପ୍ରାଥୀ ଭାବରେ ଭାରତୀୟ ସଂସଦର ତଳ ସଦନ ଲୋକ ସଭାକୁ ଗୁଜରାଟର ସବରକଣ୍ଠରୁ ନିର୍ବାଚିତ ହୋଇଥିଲେ ।

## ଜୀବନୀ 
ଅରବିନ୍ଦ ତ୍ରିବେଦୀ ୮ ନଭେମ୍ବର ୧୯୩୮ରେ ଇନ୍ଦୋରଠାରେ (ବର୍ତ୍ତମାନ ମଧ୍ୟ ପ୍ରଦେଶରେ) ଜେଠାଲାଲ ତ୍ରିବେଦୀଙ୍କ ଘରେ ଜନ୍ମଗ୍ରହଣ କରିଥିଲେ । ସେ ବମ୍ବେ (ବର୍ତ୍ତମାନ ମୁମ୍ବାଇ)ସ୍ଥିତ  ଭବନ କଲେଜରେ ଅଧ୍ୟୟନ କରିଥିଲେ । ସେ ୪ ଜୁନ ୧୯୬୬ରେ ନଳିନୀଙ୍କୁ ବିବାହ କରିଥିଲେ । ସେମାନଙ୍କର ତିନି ଝିଅ ଥିଲେ । ତାଙ୍କ ଭାଇ ଉପେନ୍ଦ୍ର ତ୍ରିବେଦୀ ମଧ୍ୟ ଜଣେ ଗୁଜରାଟୀ ଚଳଚ୍ଚିତ୍ର ଅଭିନେତା ଥିଲେ।

ରାମାନନ୍ଦ ସାଗରଙ୍କଦ୍ୱାରା ପ୍ରସ୍ତୁତ ଦୂରଦର୍ଶନ ଧାରାବାହିକ ରାମାୟଣରେ ସେ ଲଙ୍କେଶ ରାବଣ ଭୂମିକାରେ ଅଭିନୟ କରିଥିଲେ, ଯାହାକି ତାଙ୍କର ଲୋକପ୍ରିୟତା ବଢ଼ାଇଥିଲା । ସେ ଅନ୍ୟତମ ଲୋକପ୍ରିୟ ଦୂରଦର୍ଶନ ଧାରାବାହିକ ବିକ୍ରମ୍ ଔର୍ ବେତାଳରେ ମଧ୍ୟ ଅଭିନୟ କରିଥିଲେ । ସେ *ଦେଶ୍ରେ ଜୋୟା ଦାଦା ପ୍ରଦେଶ ଜୋୟା* ନାମକ ଏକ ଗୁଜରାଟୀ କଥାଚିତ୍ରରେ ଦାଦାଜୀ (ଜେଜେବାପା) ଭୂମିକାରେ ଅଭିନୟ କରିଥିଲେ, ଯାହାକି ଅନେକ ସଫଳତା ପାଇବା ସହିତ ଏବେ ବି ତାଙ୍କୁ ସ୍ମରଣୀୟ କରି ରଖିଛି ।

ସେ ହିନ୍ଦୀ ଏବଂ ଗୁଜରାଟୀ ଭାଷାରେ ପ୍ରାୟ ୩୦୦ରୁ ଉଦ୍ଧ୍ୱ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ମୁଖ୍ୟତଃ ସାମାଜିକ ଚେତନାଧର୍ମୀ ଚଳଚ୍ଚିତ୍ର ତଥା ପୌରାଣିକ କଥାଚିତ୍ରରେ କାମ କରିଛନ୍ତି ।

୨୦୦୨ ମସିହାରେ ସେ ସେଣ୍ଟାଲ୍ ବୋର୍ଡ଼ ଫର୍ ଫିଲ୍ମ ସାର୍ଟିଫିକେସନ୍‌ର (CBFC) ଅଧ୍ୟକ୍ଷ ଭାବରେ ନିଯୁକ୍ତ ହୋଇଥିଲେ । ଏହି ଅଧକ୍ଷ ପଦରେ ସେ ୨୦ ଜୁଲାଇ ୨୦୦୨ରୁ ୧୬ ଅକ୍ଟୋବର ୨୦୦୩ ପର୍ଯ୍ୟନ୍ତ କାର୍ଯ୍ୟ କରିଥିଲେ ।

## ରାଜନୈତିକ ଜୀବନ 
୧୯୯୧ ମସିହାରେ ଅରବିନ୍ଦ ତ୍ରିବେଦୀ ଗୁଜରାଟ ରାଜ୍ୟର ସବରକଣ୍ଠ ଲୋକ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ପ୍ରାର୍ଥୀ ଭବାରେ ଭାରତୀୟ ସଂସଦର ତଳ ସଦନ ଲୋକ ସଭାକୁ ନିର୍ବାଚିତ ହୋଇଥିଲେ, ଯେଉଁଠି ସେ ୧୯୯୬ ମସିହାରେ ତାଙ୍କ କାର୍ଯ୍ୟକାଳ ଶେଷ ହେବା ପର୍ଯ୍ୟନ୍ତ କାର୍ଯ୍ୟ କରିଥିଲେ ।

## ଆଧାର 
## ବାହାର ଆଧାର 
* 
* Official biographical sketch in Parliament of India website

ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:୧୦ମ ଲୋକ ସଭା ସଭ୍ୟ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ଗୁଜରାଟୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ହାଜି ମହମ୍ମଦ ଆୟୁବ ଖାଁ

**ହାଜି ମହମ୍ମଦ ଆୟୁବ ଖାଁ** (ଜନ୍ମ: ୧ ଜୁନ ୧୯୪୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୨୦୦୪ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ହାଜି ମହମ୍ମଦ ଆୟୁବ ଖାଁ ୧୯୪୮ ମସିହାର ଜୁନ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅହମ୍ମଦ ଗଫର ଖାଁ ଏବଂ ପତ୍ନୀଙ୍କ ନାମ ହାଜି ୟାନି ଖୈରୁନ୍ନିସା ଖାନମ ଓ ହାଜି ୟାନି ନିଲୋଫର ଖାନମ।

## ରାଜନୈତିକ ଜୀବନ 
ହାଜି ମହମ୍ମଦ ଆୟୁବ ଖାଁ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ମଧୁମେହ ପାଦ ଘାଆ

**ମଧୁମେହ ପାଦ ଘାଆ,  ମଧୁମେହ ରୋଗର** ଏକ ସାଧାରଣ ଜଟିଳତା | 

ଚିକିତ୍ସା: ରକ୍ତ ଶର୍କରା ନିୟନ୍ତ୍ରଣ, ମୃତ ତନ୍ତୁ ଅପସାରଣ, କ୍ଷତ ଡ୍ରେସିଙ୍ଗ ଏବଂ କ୍ଷତରୁ ଚାପ ଦୂର କରିବା ନିମନ୍ତେ ସମ୍ପୁର୍ଣ୍ଣ ସଂସ୍ପର୍ଶ ଡ୍ରେସିଙ୍ଗ ଆବଶ୍ୟକ ହୁଏ |  ସାଧାରଣତଃ ୪୫ ବର୍ଷ ବୟସ ପରେ ଲୋକଙ୍କର ଏହି ରୋଗ ହୁଏ । ଆମେରିକାରେ ଲାଟିନ‌କ୍ସ, କଳା ଲୋକ ଓ ସ୍ଥାନୀୟ ଅଧିବାସୀଙ୍କର ଏହି ରୋଗ ହୁଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ୟୁରୋଥେଲିଆଲ କର୍କଟ

**ୟୁରୋଥେଲିଆଲ କର୍କଟ, ପୂର୍ବ ନାମ** **ଟ୍ରାନ୍ସସିସନାଲ ସେଲ୍** କାରସିନୋମା, ଏକ ପ୍ରକାର କର୍କଟ  ଯାହା ମୂତ୍ରନଳୀ ଶୈଳୀର ଯେ କୌଣସି ସ୍ଥାନରେ ହୋଇପାରେ |   ଏହି ରୋଗ ବୃକ୍‌କ, ୟୁରେଟର, ମୂତ୍ରାଶୟ, ପ୍ରୋଷ୍ଟେତ ବା ମୂତ୍ରନଳୀରେ ହୋଇପାରେ । |   ଏହାର ଲକ୍ଷଣ: ରକ୍ତମେହ, ପିଠି ଯନ୍ତ୍ରଣା, ଓଜନ ହ୍ରାସ ବା ପରିସ୍ରା କରିବା ସମୟରେ ଯନ୍ତ୍ରଣା ହୋଇପାରେ । ପ୍ରାୟ ୯୦%ରୁ ଅଧିକ ମୂତ୍ରାଶୟ କର୍କଟ ଏବଂ ପ୍ରାୟ ୭% ବୃକ୍‌କ କର୍କଟ ପ୍ରତିନିଧିତ୍ୱ କରେ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲୋକନାଥ ରାୟ

**ଲୋକନାଥ ରାୟ** (୧୯ ମଇ ୧୯୩୧ - ୨୦ ଅଗଷ୍ଟ ୧୯୭୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ଲୋକନାଥ ରାୟ ୧୯୩୧ ମସିହାର ମଇ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗ୍ରେସନ ରାୟ ଓ ପତ୍ନୀଙ୍କ ନାମ ଅମୃତା ରାୟ।

## ରାଜନୈତିକ ଜୀବନ 
ଲୋକନାଥ ରାୟ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଲୋକନାଥ ରାୟ ୧୯୭୭ ମସିହାର ଅଗଷ୍ଟ ୨୦ ତାରିଖରେ ୪୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୬୭ ଜନ୍ମ
ଶ୍ରେଣୀ:୧୯୭୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ପାଟି ଘାଆ

**ପାଟି ଘାଆ** ରୋଗରେ ପାଟିରେ ଥିବା ମ୍ୟୁକସ ଝିଲ୍ଲୀରେ ଘାଆ ହୋଇଥାଏ | 

ଅଧିକାଂଶ କ୍ଷେତ୍ରରେ ସ୍ଥାନୀୟ ଆଘାତ କିମ୍ବା ଆଫଥସ ଷ୍ଟୋମାଟାଇଟିସ୍ ("canker sores") କାରଣରୁ ଏହି ରୋଗ ହୋଇଥାଏ |  ଅନ୍ୟାନ୍ୟ କାରଣ ମଧ୍ୟରେ ସଂକ୍ରାମକ ରୋଗ, ଅଟୋଇମ୍ୟୁନ ଡିଜିଜ ଏବଂ ପାଟି କର୍କଟ ଥାଇପାରେ । ସିଫିଲିସ୍, ସିସ୍ଟମିକ ଲୁପସ୍ ଏରିଦେମାଟୋସସ୍ ବା କର୍କଟ ରୋଗ ଯୋଗୁ ହେଉଥିବା ପାଟି ଘାଅ ଯନ୍ତ୍ରଣାଦାୟକ ହୁଏନି ।  ରୋଗର ଲକ୍ଷଣ, ପରୀକ୍ଷା ଏବଂ ବାୟୋପ୍ସି କରି ରୋଗ ନିର୍ଣ୍ଣୟ କରାଯାଏ ।

ରୋଗର ମୂଳ କାରଣ ଉପରେ ଚିକିତ୍ସା ନିର୍ଭର କରେ |  ଲୁଣିଆ କିମ୍ବା ଅମ୍ଳଯୁକ୍ତ ଖାଦ୍ୟରୁ ଦୂରେଇ ରହିବା ପାଇଁ ପରାମର୍ଶ ଦିଆଯାଇପାରେ।  ଯନ୍ତ୍ରଣା ଉପଶମ ନିମନ୍ତେ ଲିଡୋକେନ୍ ଦିଆଯାଇ ପାରେ ।  ପାଟି ଘାଆ ଏକ ସାଧାରଣ ରୋଗ ଅଟେ ।  ଉଦାହରଣ ସ୍ୱରୂପ ପ୍ରାୟ ୨୦% ଲୋକଙ୍କର ଆଫଥସ ଷ୍ଟୋମାଟାଇଟିସ୍  ଥାଏ। 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅଟୋଇମ୍ୟୁନ ଯକୃତ ପ୍ରଦାହ

**ଅଟୋଇମ୍ୟୁନ ଯକୃତ ପ୍ରଦାହ** ଏକ ଅଟୋମ୍ୟୁମ୍ୟୁନ ରୋଗ ଯେଉଁଥିରେ ନିଜର ପ୍ରତିରକ୍ଷା ପ୍ରଣାଳୀ ନିଜର ଯକୃତକୁ ଆକ୍ରମଣ କରି ପ୍ରଦାହ ଘଟାଏ ଏବଂ ଯକୃତର କ୍ଷତି ଘଟାଏ |  ରୋଗ ଜଟିଳ ହେଲେ ସିରୋସିସ୍, ବିଫଳ ଯକୃତ ଏବଂ ଯକୃତ କର୍କଟ ହୋଇପାରେ। ଲକ୍ଷଣ, ପରୀକ୍ଷାଗାରର ଫଳାଫଳ ଏବଂ ଯକୃତ ବାୟୋପ୍ସି ଉପରେ ରୋଗ ନିର୍ଭର କରେ କିନ୍ତୁ ତାହା ପୂର୍ବରୁ ଅନ୍ୟ ସମ୍ଭାବ୍ୟ କାରଣଗୁଡିକ ବାହାର କରିବାକୁ ହୁଏ । ଏହାକୁ ପ୍ରଥମେ ୧୯୫୦ ଦଶକରେ ୱାଲଡେନଷ୍ଟ୍ରମ୍ ଏହି ରୋଗ ବିଷୟ ବର୍ଣ୍ଣନା କରିଥିଲେ | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଘନଶ୍ୟାମ ନାୟକ

**ଘନଶ୍ୟାମ ନାୟକ** (୧୨ ମଇ ୧୯୪୪ - ୩ ଅକ୍ଟୋବର ୨୦୨୧) ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତା ଥିଲେ । ସେ ଅନେକ ଟେଲି ସିରିଏଲ ତଥା କଥାଚିତ୍ରରେ ଅଭିନୟ କରିଥିଲେ। ସେ ଲୋକପ୍ରିୟ ଦୂରଦର୍ଶନ ଧାରାବାହିକ ତାରକ ମେହେଟ୍ଟା କା ଉଲଟା ଚଷମାରେ ନଟବରଲାଲ ପ୍ରଭାଶଙ୍କର ଉଢାଇବାଲା ବା ନଟୁକାକା ଭୂମିକା ପାଇଁ ବେଶ୍ ଜଣାଶୁଣା ଥିଲେ ।

## ପ୍ରାରମ୍ଭିକ ଜୀବନ 
ଘନଶ୍ୟାମ ନାୟକ ୧୯୪୪ ମସିହାର ମଇ ୧୨ ତାରିଖରେ ବମ୍ବେରେ ଜନ୍ମଗ୍ରହଣ କରିଥିଲେ ।

## ଅଭିନୟ ଜୀବନ 
ଘନଶ୍ୟାମ ନାୟକ ପାଖାପାଖି ୧୦୦ରୁ ଅଧିକ ଗୁଜରାଟୀ ଏବଂ ହିନ୍ଦୀ ଚଳଚ୍ଚିତ୍ର ଏବଂ ପ୍ରାୟ ୩୫୦ଟି ହିନ୍ଦୀ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ସେ ୧୦୦ରୁ ଅଧିକ ଗୁଜରାଟୀ ମଞ୍ଚ ନାଟକରେ ମଧ୍ୟ ଅଭିନୟ କରିଥିଲେ । ସେ ଆଶା ଭୋସଲେ ଏବଂ ମହେନ୍ଦ୍ର କପୁରଙ୍କ ଭଳି ଜଣାଶୁଣା କଣ୍ଠଶିଳ୍ପୀଙ୍କ ସହିତ ୧୨ରୁ ଅଧିକ ଗୁଜରାଟୀ ଚଳଚ୍ଚିତ୍ରରେ ମଧ୍ୟ କଣ୍ଠଦାନ କରିଥିଏଲ । ସେ ୩୫୦ରୁ ଅଧିକ ଗୁଜରାଟୀ ଚଳଚ୍ଚିତ୍ରର ଡବିଂରେ ମଧ୍ୟ କାମ କରିଥିଲେ ।

## ମୃତ୍ୟୁ 
ଘନଶ୍ୟାମ ନାୟକ ୨୦୨୧ ମସିହାର ଅକ୍ଟୋବର ୩ ତାରିଖରେ ୭୭ ବର୍ଷ ବୟସରେ କର୍କଟ ରୋଗରେ ଶିକାର ହୋଇ ମୃତ୍ୟୁ ବରଣ କରିଥିଲେ।

## ଅଭିନୀତ କଥାଚିତ୍ର ଓ ଦୂରଦର୍ଶନର ତାଲିକା 
### ଦୂରଦର୍ଶନ ଧାରାବାହିକ 
* ଖିଚିଡ଼ି (ହିନ୍ଦୀ) - ଜଣେ ବିକ୍ରେତା ଭୂମିକାରେ
* ମଣିମୁକଟୁ (ଗୁଜରାଟୀ) - ମକଟଲାଲ (ନାୟକ‌)
* ଫିଲିପ୍ସ ଟପ୍ ଟେନ୍ - ମଖନ
* ଏକ ମହଲ ହୋ ସପ୍ନୋକା - ମୋହନ ଭୂମିକାରେ |
* ଦିଲ୍ ମାଙ୍ଗେ ମୋର୍ - ରୋଗୀ ଭୂମିକାରେ
* ସାରଥୀ - ଘନୁ କାକା
* ସରାଭାଇ ଭର୍ସେସ୍ ସରାଭାଇ (୨୦୦୪) ବିଠଲ କାକା
* ତାରକ ମେହେଟ୍ଟା କା ଉଲଟା ଚଷମା (୨୦୦୮ - ୨୦୨୧) - ନଟୁକାକା
* ଛୁତା ଛେଡ଼ା (୨୦୧୨) (ଗୁଜରାଟୀ)

### ଅଭିନୀତ କଥାଚିତ୍ର 
## ଆଧାର  
## ବାହାର ଆଧାର 
* 

ଶ୍ରେଣୀ:୧୯୪୪ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ଗୁଜରାଟୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଚୈତନ୍ୟ ପ୍ରଧାନ

**ଚୈତନ୍ୟ ପ୍ରଧାନ** (୧୨ ଜୁଲାଇ ୧୯୫୪ - ୧୪ ଅଗଷ୍ଟ ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ଚୈତନ୍ୟ ପ୍ରଧାନ ୧୯୫୪ ମସିହାର ଜୁଲାଇ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରୁଷଭ ପ୍ରଧାନ ଏବଂ ପତ୍ନୀଙ୍କ ନାମ ସାବିତ୍ରୀ ପ୍ରଧାନ।

## ରାଜନୈତିକ ଜୀବନ 
ଚୈତନ୍ୟ ପ୍ରଧାନ ଓଡ଼ିଶା ରାଜନୀତିରେ ନିର୍ଦ୍ଦଳୀୟ ରାଜନେତା ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଚୈତନ୍ୟ ପ୍ରଧାନ ୨୦୦୪ ମସିହାର ଅଗଷ୍ଟ ୧୪ ତାରିଖରେ ୪୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଡାଏଜୋକ୍ସାଇଡ

**ଡାଏଜୋକ୍ସାଇଡ,** (ବ୍ରାଣ୍ଡ ନାମ ପ୍ରୋଗ୍ଲାଇସେମ/ **Proglycem) ଏକ ଔଷଧ ଯାହା ବିଭିନ୍ନ କାରଣରୁ ଜାତ ହେଉଥିବା** ନିମ୍ନ ରକ୍ତ ଶର୍କରା ସ୍ତରର ଚିକିତ୍ସା ନିମନ୍ତେ  ଦିଆଯାଏ ।  ଏଥିରେ ଅପସାରଣ ଅକ୍ଷମ ଆଇଲେଟ ଜୀବକୋଷ ଅର୍ବୁଦ ଓ ଲିଉସିନ ସମ୍ବେଦନଶୀଳ କାରଣ ଥାଇପାରେ ।  ଏହା ଅମାନିଆ ସଲଫୋନିଲୁରିଆ ବିଷର ଚିକିତ୍ସାରେ ମଧ୍ୟ ଦିଆଯାଏ ।  ଏହା ସାଧାରଣତଃ ପାଟିରେ ଦିଆଯାଏ |  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଷ୍ଟ୍ରରେ ୨୦୧୯ ସୁଦ୍ଧା ଏହାର ମୁଲ୍ୟ ମାସକୁ ପ୍ରାୟ ୧୫୦୦ ଡଲାର୍ ଥିଲା |  ଯୁକ୍ତରାଜ୍ୟରେ ଏହି ରାଶି ଏନଏଚଏସର ମୂଲ୍ୟ ପ୍ରାୟ £ ୫୯ ଥିଲା | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରସନ୍ନ କୁମାର ପାଳ (୧୯୪୬ ଜନ୍ମ)

**ପ୍ରସନ୍ନ କୁମାର ପାଳ** (୧୫ ମାର୍ଚ୍ଚ ୧୯୪୬ - ୨୨ ସେପ୍ଟେମ୍ବର ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୭, ୧୯୮୦ ଓ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୮ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ପ୍ରସନ୍ନ କୁମାର ପାଳ ୧୯୪୬ ମସିହାର ମାର୍ଚ୍ଚ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶିବଶଙ୍କର ପାଳ ।

## ରାଜନୈତିକ ଜୀବନ 
ପ୍ରସନ୍ନ କୁମାର ପାଳ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଏବଂ ପରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୨୦୧୫ ମସିହାରେ ସର୍ବୋଚ୍ଚ ନ୍ୟାୟଳୟ ତାଙ୍କୁ ଦୋଷୀ ସାବ୍ୟସ୍ତ କରି ଅଜୀବନ କାରାଦଣ୍ଡରେ ଦଣ୍ଡିତ କରିଥିଲେ । ଏହି ହତ୍ୟାକାଣ୍ଡଟି ବଲାଙ୍ଗୀର ଜିଲ୍ଲାର ପ୍ରଥମ ରାଜନୈତିକ ହତ୍ୟା ଥିଲା ।

## ମୃତ୍ୟୁ 
ପ୍ରସନ୍ନ କୁମାର ପାଳ ୨୦୧୮ ମସିହାର ସେପ୍ଟେମ୍ବର ୨୨ ତାରିଖରେ ୭୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଚନ୍ଦ୍ର ଶେଖର ସିଂହ ଭୋଇ

**ଚନ୍ଦ୍ର ଶେଖର ସିଂହ ଭୋଇ** (୧୨ ଫେବୃଆରୀ ୧୯୩୫ - ୨୩ ଡିସେମ୍ବର ୧୯୬୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଲାଙ୍ଗୀର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ଚନ୍ଦ୍ର ଶେଖର ସିଂହ ଭୋଇ ୧୯୩୫ ମସିହାର ଫେବୃଆରୀ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାହିଧର ସିଂହ ଏବଂ ପତ୍ନୀଙ୍କ ନାମ ଉମାରାଣୀ ସିଂହ।

## ରାଜନୈତିକ ଜୀବନ 
ଚନ୍ଦ୍ର ଶେଖର ସିଂହ ଭୋଇ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଚନ୍ଦ୍ର ଶେଖର ସିଂହ ଭୋଇ ୧୯୬୯ ମସିହାର ଡିସେମ୍ବର ୨୩ ତାରିଖରେ ୩୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୧୯୬୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ନିଳୟ ପଟଳ ତ୍ରୁଟି

**ନିଳୟ ପଟଳ ତ୍ରୁଟି (**ଇଂରାଜୀ ଭାଷାରେ **Ventricular septal defec/**  **VSD** ) ହେଉଛି ଏକ ଜନ୍ମଗତ ହୃତ୍‌ପିଣ୍ଡ ତୃଟି ଯେଉଁଥିରେ ଦୁଇ ନିଳୟ ମଧ୍ୟରେ ଥିବା ପଟଳ କାନ୍ଥରେ ଏକ ଛିଦ୍ର ରହିଥାଏ |  ଶିଶୁମାନଙ୍କର ଏହି ରୋଗ ଥିଲେ କୌଣସି ଲକ୍ଷଣ ନ ଥାଇପାରେ ଅଥବା ଅଣନିଶ୍ୱାସ,  ଖାଇବା ଅସୁବିଧା ଏବଂ ଅତ୍ୟଧିକ ଝାଳ ବୋହିପାରେ  । ରୋଗ ଜଟିଳ ହେଲେ ଫୁସଫୁସ ଉଚ୍ଚ ରକ୍ତଚାପ, ଅନିୟମିତ ହୃତ୍ ସ୍ପନ୍ଦନ, ଏଣ୍ଡୋକାର୍ଡ଼ାଇଟିସ

, ଏଣ୍ଡୋକାର୍ଡାଇଟିସ୍ କିମ୍ବା ହୃଦ୍‌ପାତ ହୋଇପାରେ । 

ଏହାର କାରଣ ସାଧାରଣତଃ ଜଣା ପଡିନାହିଁ |  ସଙ୍କଟ କାରକ ମଧ୍ୟରେ ଗର୍ଭାବସ୍ଥାରେ ଇନ୍‌ଫ୍ଲୁଏଞ୍ଜା ଏବଂ ରୁବେଲା ଭଳି କେତେକ ସଂକ୍ରମଣ,  ମଦ୍ୟପାନ କିମ୍ବା କୋକେନ ବ୍ୟବହାର ଏବଂ ହୋଳ୍ଟ-ଓରାମ ସିଣ୍ଡ୍ରୋମ ଭଳି ଜେନେଟିକ ସ୍ଥିତି ଅନ୍ତର୍ଭୁକ୍ତ।  ସାଧାରଣତଃ ଏକ ଏକ ପୃଥକ ତ୍ରୁଟି ଭାବରେ ଘଟେ କିନ୍ତୁ ହୃତ୍‌ପିଣ୍ଡର ଅନ୍ୟାନ୍ୟ ଜନ୍ମ ଦୋଷ ସହିତ ଜଡ଼ିତ ହୋଇପାରନ୍ତି ଯେପରିକି  ଟେଟ୍ରାଲୋଜି ଅଫ ଫ୍ୟାଲଟ ଏବଂ ମହାଧମନୀର ପରିବର୍ତ୍ତିତ  ସ୍ଥାନ   |  ହୃତ୍‌ପିଣ୍ଡର ମରମର ଶବ୍ଦ ଶୁଣାଯାଉଥିଲେ ଏହି ରୋଗ ସନ୍ଦେହ କରାଯାଏ ଓ ଅଲଟ୍ରାସାଉଣ୍ଡଦ୍ୱାରା ନିଶ୍ଚିତ କରାଯାଇପାରେ। 

ଜୀବନର ପ୍ରଥମ ବର୍ଷରେ ୯୦% ତୃଟି ସ୍ୱତଃ ବନ୍ଦ ହୋଇଯାଏ |  ତୃଟିର ଆକାର ବଡ଼ ଥିଲେ ବା ଲକ୍ଷଣ ପ୍ରକାଶିତ ହେଉଥିଲେ ଅସ୍ତ୍ରୋପଚାର କରାଯାଇପାରେ |  ଅସ୍ତ୍ରୋପଚାର ଫଳାଫଳ ସାଧାରଣତଃ ଭଲ ଅଟେ |  ପ୍ରତି ୧୦୦୦ ନବଜାତ ଶିଶୁଙ୍କ ମଧ୍ୟରୁ ପ୍ରାୟ ୩ ଜଣ ଏହି ରୋଗରେ ପ୍ରଭାବିତ ହୋଇଥାଆନ୍ତି |  ପିଲାମାନଙ୍କର ସମସ୍ତ ହୃତ୍‌ପିଣ୍ଡ ଜନ୍ମ ଦୋଷର ପ୍ରାୟ ୩୭% ଏହି ରୋଗ‌ ଯୋଗୁ ଥାଏ  |  ଏହି ଅବସ୍ଥା ପ୍ରଥମେ ୧୮୪୭ ମସିହାରେ ଡାଲ୍ରିମ୍ପଲ୍ ବର୍ଣ୍ଣନା କରିଥିଲେ | 
&nbsp;

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମହମ୍ମଦ ମୁଜାଫର ହୁସେନ ଖାନ

**ମହମ୍ମଦ ମୁଜାଫର ହୁସେନ ଖାନ** (୧ ଅପ୍ରେଲ ୧୯୪୬ – ୨୧ ଡିସେମ୍ବର ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୮୦ ଓ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଲାଙ୍ଗୀର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ମହମ୍ମଦ ମୁଜାଫର ହୁସେନ ଖାନ ୧୯୪୬ ମସିହାର ଅପ୍ରେଲ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମକବୁଲ୍ ହୁସେନ୍ ଖାନ ଏବଂ ପତ୍ନୀଙ୍କ ନାମ ସଲତାନା ବେଗମ।

## ରାଜନୈତିକ ଜୀବନ 
ମହମ୍ମଦ ମୁଜାଫର ହୁସେନ ଖାନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୮୫ରୁ ୧୯୮୯ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ମୃତ୍ୟୁ 
ମହମ୍ମଦ ମୁଜାଫର ହୁସେନ ଖାନ ୨୦୦୫ ମସିହାର ଡିସେମ୍ବର ୨୧ ତାରିଖରେ ୪୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
କନକ ବର୍ଦ୍ଧନ ସିଂହ ଦେଓ

**କନକ ବର୍ଦ୍ଧନ ସିଂହ ଦେଓ** (ଜନ୍ମ: ୧୪ ଜୁନ ୧୯୫୬) ଜଣେ ଓଡ଼ିଆ ରାଜନୀତିଜ୍ଞ, ଯିଏକି ବର୍ତ୍ତମାନ ଓଡ଼ିଶାର ଜଣେ ଉପ-ମୁଖ୍ୟମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଛନ୍ତି । ୧୯୯୫, ୨୦୦୦, ୨୦୦୪, ୨୦୦୯, ୨୦୧୪ ଓ ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ, ୧୩ଶ, ୧୪ଶ, ୧୫ଶ ଓ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
କନକ ବର୍ଦ୍ଧନ ସିଂହ ଦେଓ ୧୯୫୬ ମସିହାର ଜୁନ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଜ ରାଜ ସିଂହ ଦେଓ ଓ ପତ୍ନୀଙ୍କ ନାମ ସଙ୍ଗୀତା କୁମାରୀ ସିଂଦେଓ । ତାଙ୍କ ପତ୍ନୀ ମଧ୍ୟ ଜଣେ ରାଜନେତା, ସେ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ କାର୍ଯ୍ୟ କରୁଛନ୍ତି ।

## ରାଜନୈତିକ ଜୀବନ 
କନକ ବର୍ଦ୍ଧନ ସିଂହ ଦେଓ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ଉପ-ମୁଖ୍ୟମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ସେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଛନ୍ତି । ସେ ୨୦୦୦ ମସିହାରୁ ୨୦୦୯ ମସିହା ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୭ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ତୀବ୍ର ବିକିରଣ ସିଣ୍ଡ୍ରୋମ

**ତୀବ୍ର ବିକିରଣ ସିଣ୍ଡ୍ରୋମ** ( ଏ**ଆରଏସ** ), ଅନ୍ୟ ନାମ  **ବିକିରଣ ରୋଗ** ବା **ବିକିରଣ ବିଷାକ୍ରିୟା, ଏକ ସ୍ୱାସ୍ଥ୍ୟ ସମସ୍ୟା ଯାହା ଅଳ୍ପ ସମୟ ମଧ୍ୟରେ ଅଧିକ ପରିମାଣର ବିକିରଣ ସଂସ୍ସର୍ଶରେ ଆସିଲେ ସୃଷ୍ଟି ହୁଏ ।**  ପ୍ରଥମ କିଛି ଦିନ ମଧ୍ୟରେ ଲକ୍ଷଣରେ ସାଧାରଣତଃ ଅଇ, ବାନ୍ତି ସ‌ହିତ ଖାଦ୍ୟ ଅରୁଚି ହୁଏ |  ଏଗୁଡ଼ିକ ରିଆକ୍ଟର, ସାଇକ୍ଲୋଟ୍ରନସ  ଏବଂ କର୍କଟ ରୋଗ ଚିକିତ୍ସାରେ ବ୍ୟବହୃତ କେତେକ ଉପକରଣରୁ ଆସିଥାଇପାରେ |  ହିରୋସିମା ନାଗାସକି ଉପରେ ପଡ଼ିଥିବା ବମ ଏବଂ ଚେର୍ନୋବିଲ ଶକ୍ତି ପ୍ଲାଣ୍ଟ ବିପର୍ଯ୍ୟ‌ୟରେ ଉଲ୍ଲେଖନୀୟ ଘଟଣା ଘଟିଥିଲା।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବୃକ୍‌କୀୟ ଜୀବକୋଷ କର୍କଟ

**ବୃକ୍‌କୀୟ ଜୀବକୋଷ କର୍କଟ** ( **RCC** ) ହେଉଛି ଏକ ପ୍ରକାର ବୃକ୍‌କ କର୍କଟ ଯାହା ବୃକ୍‌କରେ ଥିବା ଟ୍ୟୁବୁଲରୁ ଉତ୍ପନ୍ନ ହୁଏ | 

ଏହାର କାରଣ ସାଧାରଣତଃ ଜଣା ପଡିନାହିଁ |  ପୁରୁଷଙ୍କ ଅପେକ୍ଷା ମହିଳଙ୍କ ଅପେକ୍ଷା ଅଧିକ ପ୍ରଭାବିତ ହୁଅନ୍ତି । 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସେଟିରିଜାଇନ

**ସେଟିରିଜାଇନ,** ବିକ୍ରୟ ନାମ ଅନ୍ୟମାନଙ୍କ ମଧ୍ୟରେ **ଜିରଟେକ୍,**  ଏକ ଆଣ୍ଟିହିଷ୍ଟାମିନ ଔଷଧ **ଯାହା** ଆଲର୍ଜିକ ନାକ ପ୍ରଦାହ, (ଘାସ ଜ୍ୱର), ଚର୍ମ  ପ୍ରଦାହ ଏବଂ ଅର୍ଟିକାରିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ |  ଏହା ପାଟିଦ୍ୱାରା ନିଆଯାଏ |  ପ୍ରଭାବ ସାଧାରଣତ an ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ପ୍ରାୟ ଏକ ଦିନ ପର୍ଯ୍ୟନ୍ତ ରହିଥାଏ |  ଲାଭର ଡିଗ୍ରୀ ଅନ୍ୟ ଆଣ୍ଟିହାଇଷ୍ଟାମାଇନ୍ ଯେପରିକି ଡିଫେନ୍ହାଇଡ୍ରାମାଇନ୍ ସହିତ ସମାନ |  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆକ୍ରୋଶ ଏବଂ ଆଞ୍ଜିଓଇଡେମା ଅନ୍ତର୍ଭୁକ୍ତ ହୋଇପାରେ। ଏହା ଏକ ଦ୍ୱିତୀୟ ଜେନେରେସନ ଆଣ୍ଟିହିଷ୍ଟାମିନ ଔଷଧ ଯାହା ମସ୍ତିଷ୍କ ବାହାରେ ଆଣ୍ଟିହିଷ୍ଟାମିନ ଏଚ୧ ରିସେପ୍ଟରକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ୨୦୧୭ ମସିହାରେ, ଏହା ଏକାଦଶ ମିଲିୟନରୁ ଅଧିକ ପ୍ରେସକ୍ରିପସନ୍ ସହିତ ଯୁକ୍ତରାଷ୍ଟ୍ରର ୬୬ତମ ସାଧାରଣ ପ୍ରେସକ୍ରିପସନ ଔଷଧ ଥିଲା |  

 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କ୍ୟାରୋଟିଡ ଧମନୀ ସ୍ଟେନୋସିସ

**କ୍ୟାରୋଟିଡ ଧମନୀ ସ୍ଟେନୋସିସ ରୋଗରେ କ୍ୟାରୋଟିଡ ଧମନୀର**  ଯେକୌଣସି ଅଂଶ ସରୁ ହୋଇଯାଏ ।  ୧୯୫୦ ଦଶକ ପରଠାରୁ ଅସ୍ତ୍ରୋପଚାର ଚିକିତ୍ସା ବ୍ୟବହୃତ ହୋଇଥିଲା | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki
ୱାର୍ଥିନ ଅର୍ବୁଦ

**ୱାର୍ଥିନ ଅର୍ବୁଦ** (ଇଂରାଜୀ ଭାଷାରେ '''Warthin's tumor** ଅନ୍ୟ ନାମ **ପାପିଲାରୀ ସିଷ୍ଟାଡେନୋମା ଲିମ୍ଫୋମାଟୋସମ) ଲାଳ ଗ୍ରନ୍ଥିର ଏକ ଅଣ-କର୍କଟ ଅର୍ବୁଦ ରୋଗ''' | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିଲିଆରି କଲିକ

**ବିଲିଆରି କଲିକ (**ଇଂରାଜୀ ଭାଷାରେ **Biliary colic, ଅନ୍ୟ ନାମ ବିଲିଆରି ଆକ୍ରମଣ)** ଏକ ଯନ୍ତ୍ରଣାର ନାମ ଯାହା ପିତ୍ତାସ୍ମରୀ ଜନିତ ପିତ୍ତନଳୀର ଅସ୍ଥାୟୀ ଅବରୋଧ ଯୋଗୁ ସୃଷ୍ଟି ହୋଇଥାଏ । ଅନ୍ୟାନ୍ୟ ଫର୍ମରେ କ୍ୟାଲସିୟମ, ବିଲିରୁବିନ, ପିଗମେଣ୍ଟ ଏବଂ ମିଶ୍ରିତ ଗାଲଷ୍ଟୋନ ଅନ୍ତର୍ଭୁକ୍ତ |  ରୋଗ ସାଧାରଣତଃ ଅନ୍ତର୍ଭୁକ୍ତ ultrasound । ସାଧାରଣ ନିଶ୍ଚେତକ ଦେଇ ଅସ୍ତ୍ରୋପଚାର କରାଯାଏ | 

ବିକଶିତ ଦେଶମାନଙ୍କରେ୧୦ରୁ ୧୫% ବୟସ୍କ ବ୍ୟକ୍ତିଙ୍କର ପିତ୍ତାସ୍ମରୀ ଥାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଦିଲ୍ଲୀପ ଦାସ

**ଦିଲ୍ଲୀପ ଦାସ** (୧୫ ଜୁନ ୧୯୪୨ - ୧୨ ଅକ୍ଟୋବର ୨୦୨୧) ଜଣେ ଓଡ଼ିଆ କବି ଥିଲେ । ନିଜ କାବ୍ୟ ପୁସ୍ତକ *ସୁଦୂରରୁ ଅନେକ ଦୂର* ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା ।

## ବ୍ୟକ୍ତିଗତ ଜୀବନ
ଦିଲ୍ଲୀପ ଦାସ ୧୯୪୨ ମସିହାରେ ଗଞ୍ଜାମ ଜିଲ୍ଲାର ଆସିକାଠାରେ ଜନ୍ମଗ୍ରହଣ କରିଥିଲେ । ସେ ବିଶ୍ୱଭାରତୀ ଶାନ୍ତିନିକେତନରେ ଶିକ୍ଷାଲାଭ କରିଥିଲେ । ପରେ ଅଧ୍ୟାପନା ବୃତ୍ତିକୁ ଆବୋରୀ, ଜଣେ ଅଧ୍ୟକ୍ଷ ଭାବରେ ଅବସର ଗ୍ରହଣ କରିଥିଲେ । ତାଙ୍କ ପତ୍ନୀଙ୍କର ପରଲୋକ ଘଟିସାରିଛି । ପରିବାରରେ ତାଙ୍କ ପୁଅ ସ୍ୱାଗତ, ଶାଶ୍ୱତ, ବୋହୁ ମନୀଷା, ଝିଅ ମିନାକ୍ଷୀ ଓ ଜ୍ୱାଇଁ ଦେବୀପ୍ରସନ୍ନ ଅଛନ୍ତି ।

୨୦୨୧ ମସିହା ଅକ୍ଟୋବର ୧୨ ତାରିଖରେ ମୁମ୍ବାଇଠାରେ ତାଙ୍କର ପରଲୋକ ଘଟିଥିଲା ।

## ରଚନାବଳୀ
* ସୁଦୂରରୁ ଅନେକ ଦୂର
* ବିଲୁପ୍ତ ସାମ୍ରାଜ୍ୟ
* ପକ୍ଷୀଟି ବସିଛି ଡାଳରେ
* ଛାଇତା ପୋଖରୀ ଜଳରେ
* ବୁଡ଼ି ଯାଉଥିବା ଦେଶ
* ନୀଳମାଧବ
* ଦିବ୍ୟା

## ସମ୍ମାନ ଓ ପୁରସ୍କାର
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୯୮

## ଆଧାର
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ କବି
ୱିମସ ଅର୍ବୁଦ

**ୱିମସ ଅର୍ବୁଦ (**ଇଂରାଜୀ ଭାଷାରେ '''Wilms' tumor**, ଅନ୍ୟ ନାମ **ନେଫ୍ରୋବ୍ଲାଷ୍ଟୋମା)''' ଏକ ପ୍ରକାର ବୃକ୍‌କ କର୍କଟ ରୋଗ ଯାହା ସାଧାରଣତଃ ପିଲାମାନଙ୍କଠାରେ ହୁଏ |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରାଧାକାନ୍ତ ପଣ୍ଡା

**ରାଧାକାନ୍ତ ପଣ୍ଡା** (ଜନ୍ମ: ୨୪ ଅଗଷ୍ଟ ୧୯୩୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସଇଁତଳା ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ରାଧାକାନ୍ତ ପଣ୍ଡା ୧୯୩୭ ମସିହାର ଅଗଷ୍ଟ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମଣ ପଣ୍ଡା ଏବଂ ପତ୍ନୀଙ୍କ ନାମ କାଳନ୍ଦୀ ପଣ୍ଡା।

## ରାଜନୈତିକ ଜୀବନ 
ରାଧାକାନ୍ତ ପଣ୍ଡା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ସର୍ବନିମ୍ନ ପରିବର୍ତ୍ତନ ରୋଗ

**ସର୍ବନିମ୍ନ ପରିବର୍ତ୍ତନ ରୋଗ** (ଇଂରାଜୀ ଭାଷାରେ **Minimal change disease/** **MCD** ) ହେଉଛି ଏକ ପ୍ରକାର ବୃକ୍‌କ ରୋଗ ଯେଉଁଥିରେ ରୋଗୀ ମୂତ୍ରରେ ଉଲ୍ଲେଖନୀୟ ପରିମାଣର ପ୍ରୋଟିନ ବା ପୁଷ୍ଟିସାର ଥାଏ କିନ୍ତୁ ବୃକ୍‌କ‌ ବାୟୋପ୍ସିକୁ ଅଣୁବୀକ୍ଷଣ ଯନ୍ତ୍ରରେ ପରୀକ୍ଷା କରାଯିବାବେଳେ ଅପେକ୍ଷାକୃତ ସାଧାରଣ ବୃକ୍‌କ ଥିବା ଦେଖାଯାଏ |  ଏହି ରୋଗ ପ୍ରଥମେ ୧୯୧୩ ମସିହାରେ ମଙ୍କ ବର୍ଣ୍ଣନା କରିଥିଲେ ।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କୃଷ୍ଣ ଚନ୍ଦ୍ର ପଣ୍ଡା

**କୃଷ୍ଣ ଚନ୍ଦ୍ର ପଣ୍ଡା** (୪ ଅକ୍ଟୋବର ୧୯୧୬ - ୨୩ ମାର୍ଚ୍ଚ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସଇଁତଳା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
କୃଷ୍ଣ ଚନ୍ଦ୍ର ପଣ୍ଡା ୧୯୧୬ ମସିହାର ଅକ୍ଟୋବର ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସତ୍ୟାନନ୍ଦ ପଣ୍ଡା ଏବଂ ପତ୍ନୀଙ୍କ ନାମ ସରୋଜିନୀ ପଣ୍ଡା।

## ରାଜନୈତିକ ଜୀବନ 
କୃଷ୍ଣ ଚନ୍ଦ୍ର ପଣ୍ଡା ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
କୃଷ୍ଣ ଚନ୍ଦ୍ର ପଣ୍ଡା ୨୦୦୩ ମସିହାର ମାର୍ଚ୍ଚ ୨୩ ତାରିଖରେ ୮୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୧୬ ଜନ୍ମ
ଶ୍ରେଣୀ:୨୦୦୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ପ୍ରାଥମିକ ହୃତ୍‌ପିଣ୍ଡ ଅର୍ବୁଦ

**ପ୍ରାଥମିକ ହୃତ୍‌ପିଣ୍ଡ ଅର୍ବୁଦ** କୁହାଯାଏ ଯେତେବେଳେ ହୃତ୍‌ପିଣ୍ଡ ଭିତରେ କୌଣସି ଅସ୍ୱାଭାବିକ ବୃଦ୍ଧି ହୁଏ । ଏହି ବୃଦ୍ଧି କୋମଳ ବା  କର୍କଟ ରୋଗ ହୋଇପାରେ |  କପାଟିକା ହୃଦ୍‌ରୋଗ, ପେରିକାର୍ଡ଼ିଆଲ ଇଫ୍ୟୁଜନ, ଅନିୟମିତ ହୃତ୍ ସ୍ପନ୍ଦନ ଏବଂ ହୃଦ୍‌ପାତ  ଇତ୍ୟାଦି ଲକ୍ଷଣଗୁଡ଼ିକ ଏଥିରେ ଦେଖାଯାଇପାରେ | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ହୃତ୍‌ପିଣ୍ଡ ଅର୍ବୁଦ

**ହୃତ୍‌ପିଣ୍ଡ ଅର୍ବୁଦ** (ଇଂରାଜୀ ଭାଷାରେ **heart tumor**) କୁହାଯାଏ ଯେତେବେଳେ ହୃତ୍‌ପିଣ୍ଡର ଅସ୍ୱାଭାବିକ ବୃଦ୍ଧି ହୁଏ |  ଏହା ସାଂଘାତିକ କିମ୍ବା କର୍କଟ ରୋଗ ହୋଇପାରେ । ଏହା ହୃତ୍‌ପିଣ୍ଡର ବୈଦୁତିକ କିମ୍ବା ଯାନ୍ତ୍ରିକ କାର୍ଯ୍ୟକଳାପକୁ ବାଧା ଦେଇପାରେ । ଲକ୍ଷଣ କିଛି ନ ଥାଇପାରେ, କପାଟିକା ହୃଦ୍ ରୋଗ, ପେରିକାର୍ଡିଆଲ ସ୍ରାବ, ହୃତପିଣ୍ଡ ଆରିଥମିଆ ଏବଂ ହୃଦ୍‌ପାତ ଲକ୍ଷଣ ଦେଖାଯାଇପାରେ ।

ସେଗୁଡିକ ପ୍ରାଥମିକ ଟ୍ୟୁମରରେ ବିଭକ୍ତ, ଯାହା ସାଧାରଣତଃ ବିନାଇନ ବା ଅଣ-ସାଂଘାତିକ ଏବଂ  ଦୈତୀୟକ ଟ୍ୟୁମର୍ (secondary), ଯାହା ସାଧାରଣତଃ ଫୁସଫୁସ, ଚର୍ମ କିମ୍ବା ସ୍ତନ କର୍କଟରୁ ବ୍ୟାପିଥାଏ । ପ୍ରାଥମିକ ଅର୍ବୁଦରେ ମିକ୍ସୋମା, ଲାଇପୋମା, ପାପିଲାରୀ ଫାଇବ୍ରୋଏଲାଷ୍ଟୋମା, ରାବଡୋମାୟୋମା, ଫାଇବ୍ରୋମାସ୍ ଏବଂ ଆଞ୍ଜିଓସର୍କୋମା ଅନ୍ତର୍ଭୁକ୍ତ ।

ହୃତ୍‌ପିଣ୍ଡର ପ୍ରାଥମିକ ଟ୍ୟୁମର ସାଧାରଣ ନୁହେଁ ।

## ଆଧାର
ମୂରଲୀଧର ଗୁରୁ

**ମୂରଲୀଧର ଗୁରୁ** (୧ ଜାନୁଆରୀ ୧୯୩୬ - ୯ ନଭେମ୍ବର ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଲାଙ୍ଗୀର ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ମୂରଲୀଧର ଗୁରୁ ୧୯୩୬ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୈତାରୀ ଗୁରୁ ଏବଂ ପତ୍ନୀଙ୍କ ନାମ ମନ୍ଦୋଦରି ଗୁରୁ।

## ରାଜନୈତିକ ଜୀବନ 
ମୂରଲୀଧର ଗୁରୁ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୯ ମସିହାରୁ ୧୯୮୦ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ମୃତ୍ୟୁ 
ମୂରଲୀଧର ଗୁରୁ ୨୦୧୭ ମସିହାର ନଭେମ୍ବର ୯ ତାରିଖରେ ୪୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ମସ୍ତିଷ୍କ ଇଡିମା

**ମସ୍ତିଷ୍କ ଇଡିମା ମସ୍ତିଷ୍କ ଫୁଲାକୁ** କୁହାଯାଏ |   ମସ୍ତିଷ୍କ ଇଡିମାର ଚିକିତ୍ସା ୯୦୦ ମସିହାରୁ  ହାଲି ଆବ୍ବାସ ନାମକ ଜଣେ ପର୍ସିଆ ଚିକିତ୍ସକ ବର୍ଣ୍ଣନା କରୋଛନ୍ତି । 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଭାସ୍କୁଲାଇଟିସ

**ଭାସ୍କୁଲାଇଟିସ ବା ରକ୍ତନଳୀ ପ୍ରଦାହ (**ଇଂରାଜୀ ଭାଷାରେ **vasculitis)** ହେଉଛି କେତେକ ରୋଗ ଯେଉଁଥିରେ ରକ୍ତନଳୀରେ ପ୍ରଦାହ ହୁଏ । ଯାହା ରକ୍ତଭଣ୍ଡାରର ପ୍ରଦାହକୁ ଅନ୍ତର୍ଭୁକ୍ତ କରେ |  ଏହାର ଲକ୍ଷଣ ମଧ୍ୟରେ ଜ୍ୱର, ଓଜନ ହ୍ରାସ, ଥକାପଣ, ରକ୍ତସ୍ରାବ ଏବଂ ରକ୍ତନଳୀ ଦରଜ ହୋଇପାରେ। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସିଆଲୋଲିଥିଆସିସ

**ସିଆଲୋଲିଥିଆସିସ (**ଇଂରାଜୀ ଭାଷାରେ **Sialolithiasis ବା ଲାଳ ଗ୍ରନ୍ତି ପଥର) ରୋଗରେ ଲାଳ ଗ୍ରନ୍ତିର ନିଷ୍କସନ ନଳୀରେ ପଥର ତିଆରି ହୋଇଯାଏ । ଏହି ରୋଗ ସବମାଣ୍ଡିବୁଲାର ଗ୍ରନ୍ଥି, ପାରୋଟିଡ ଗ୍ରନ୍ଥି ଓ ସବଲିଙ୍ଗୁଆଲ ଗ୍ରନ୍ଥିରେ ହୋଇପାରେ ।** 

ଅଧିକାଂଶ କ୍ଷେତ୍ରରେ କାରଣ ଅସ୍ପଷ୍ଟ ଅଟେ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସିହାନଙ୍କ ସିଣ୍ଡ୍ରୋମ

**ସିହାନଙ୍କ ସିଣ୍ଡ୍ରୋମ (**ଇଂରାଜୀ ଭାଷାରେ '''Sheehan's syndrome, ଅନ୍ୟ ନାମ ପୋଷ୍ଟପାର୍ଟମ ପିଟୁଇଟାରି ନେକ୍ରୋସିସ)''' ସୃଷ୍ଟି ହୁଏ ଯେତେବେଳେ ପ୍ରସବ ସମୟରେ ପ୍ରବଳ ରକ୍ତସ୍ରାବ ହୋଇ ନିମ୍ନ ରକ୍ତଚାପ ହୁଏ ଓ ତାହା ଫଳରେ ପିଟୁଇଟାରି ଗ୍ରନ୍ଥିର ନେକ୍ରୋସିସ ବା ନଷ୍ଟ ହୋଇଯାଏ  |  ପ୍ରାରମ୍ଭିକ ଲକ୍ଷଣରେ ସ୍ତନରୁ କ୍ଷୀର ବାହାରେନି  ।  ଅନ୍ୟାନ୍ୟ ଲକ୍ଷଣ ମଧ୍ୟରେ ଯୌନ କ୍ରିୟା ଅସୁବିଧା, ଋତୁସ୍ରାବ ଅସ୍ୱାଭାବିକତା, ଥାଇରଏଡ ଗ୍ରନ୍ଥିର କାମ କମ ହେବା ଫଳରେ ଥକ୍କାପଣ, କୋଷ୍ଠକାଠିନ୍ୟ, ଏବଂ ଯୌନାଙ୍ଗରୁ କେଶ କ୍ଷୟ ହୁଏ ଏବଂ ଆଡ୍ରେନାଲ୍ ଅଭାବ ଫଳରେ ଓଜନ ହ୍ରାସ, ନିମ୍ନ ରକ୍ତ ଶର୍କରା ଏବଂ ଅଳ୍ପ ରକ୍ତ ସୋଡିୟମ୍ ରକ୍ତ‌ତା ଇତ୍ୟାଦି ଦେଖାଯାଇପାରେ |  କ୍ୱଚିତ୍ ମଧୁମେହ ଇନସିପିଡସ୍ ହୋଇପାରେ |  ଲକ୍ଷଣ ସ୍ପଷ୍ଟ ହେବାକୁ ମାସ କିମ୍ବା ବର୍ଷ ପର୍ଯ୍ୟନ୍ତ ଲାଗିପାରେ |  

ଏହି ଶବ୍ଦଟି କେବଳ ପ୍ରସବ ପର ରକ୍ତସ୍ରାବ ନିମନ୍ତେ ବ୍ୟବହୃତ ହୁଏ, ଯଦିଓ ସାଧାରଣ ଆଘାତ ଜନିତ ରକ୍ତସ୍ରାବ ଯୋଗୁ କମ୍ ବ୍ୟବ‌ହୃତ ହୁଏ ।   ଗର୍ଭଧାରଣ ଯୋଗୁ ପିଟୁଇଟାରି ବୃଦ୍ଧିପ୍ରାପ୍ତ ହେଲେ ପିଟୁଇଟାରି ବିଶେଷ ସଙ୍କଟରେ ଥାଏ |  ଅନ୍ୟାନ୍ୟ କାରଣ ଯାହା ଏକ ଭୂମିକା ଗ୍ରହଣ କରିପାରନ୍ତି ଭାସୋସ୍ପାଜ୍ମ ଓ ରକ୍ତ ଜମାଟ ବାନ୍ଧିବା ଯୋଗୁ ସଙ୍କଟ ଆସିପାରେ ।   ଲକ୍ଷଣ ଏବଂ ଇତିହାସ ଉପରେ ରୋଗ ସାଧାରଣତଃ ସନ୍ଦେହ କରାଯାଏ ଏବଂ ରକ୍ତ ପରୀକ୍ଷା କିମ୍ବା ଏମଆରଆଇ କରି ନିଶ୍ଚିତ କରାଯାଏ ।  

ଉତ୍ତମ ପ୍ରସୂତି ଚିକିତ୍ସା କଲେ ଏହାର ପ୍ରତିରୋଧ ସମ୍ଭବ ହୁଏ |  ହରମୋନ ପ୍ରତିସ୍ଥାପନ ଚିକିତ୍ସା କରାଯାଉଛି ।  ଥାଇରଏଡ ସ୍ତର କମ୍ ଥିଲେଲିଭୋଥାଇରକ୍ସିନ ଦିଆଯାଇପାରେ ।  ଆଡ୍ରେନାଲ ଅଭାବ ଥିଲେ ପ୍ରେଡନିସୋନ ବା ହାଇଡ୍ରୋକର୍ଟିଜୋନ ଦେଇ ଚିକିତ୍ସା କରାଯାଇପାରେ |  ଗୋନାଡୋଟ୍ରୋଫିନ ଅଭାବ ଥିଲେ ପ୍ରୋଜେଷ୍ଟେରନ ସହିତ ଚିକିତ୍ସା କରାଯାଇପାରେ | 

ବିକଶିତ ଦେଶମାନଙ୍କରେ ଏହା ବିରଳ କିନ୍ତୁ ବିକାଶଶୀଳ ଦେଶମାନଙ୍କରେ ଅପେକ୍ଷାକୃତ ସାଧାରଣ ଥାଏ ।  ଭାରତର କାଶ୍ମିରରେ ପ୍ରାୟ ୨୦%ରୁ ଅଧିକ ମହିଳା ପ୍ରଭାବିତ ହୋଇଛନ୍ତି।  ଯଦି ରୋଗ ନିର୍ଣ୍ଣୟ ଠିକ୍ ସମୟରେ କରା ନ ଯାଏ ତେବେ ଫଳାଫଳ ଖରାପ ହୋଇପାରେ।  ଏହାକୁ ପ୍ରଥମେ ହାରୋଲ୍ଡ ଶେହାନ ୧୯୭୩ ମସିହାରେ ବର୍ଣ୍ଣନା କରିଥିଲେ। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଥ୍ରୋମ୍ବୋସାଇଟୋପେନିଆ

**ଥ୍ରୋମ୍ବୋସାଇଟୋପେନିଆ (**ଇଂରାଜୀ ଭାଷାରେ **Thrombocytopenia) କୁହାଯାଏ ଯେତେବେଳେ ରକ୍ତରେ ଥିବା ପ୍ଲାଟେଲେଟ ସ୍ତର କମିଯାଏ ।** ଏହାର ଲକ୍ଷଣ ମଧ୍ୟରେ ଶରୀର ଭିତରେ, ଚର୍ମରେ ଓ ବାହାରେ ଯେପରିକି ମାଢ଼ିରେ ରକ୍ତସ୍ରାବ ହୋଇପାରେ |  ଚର୍ମ ଭିତରେ ରକ୍ତସ୍ରାବ ହେଲେ ତାହାକୁ ପରପ୍ୟୁରା (ବାଇଗଣୀ ବ୍ରୁଇ) କିମ୍ବା ପେଟେକିଆ (ଛୋଟ ଲାଲ୍ ବିନ୍ଦୁ) କୁହାଯାଏ । 

**ପ୍ଲାଟେଲେଟ ତିଆରି କମ୍ ହେଲେ, ଅଧିକ ପ୍ଲାଟେଲେଟ ନଷ୍ଟ ହୋଇଗଲେ କିମ୍ବା ପ୍ଲୀହାରେ ଅଧିକ ପ୍ଲାଟେଲେଟ ରହିଗଲେ ରକ୍ତରେ ସ୍ୱଳ୍ପ ପ୍ଲାଟେଲେଟ ସ୍ତର ଦେଖାଯାଏ ।** ଲିଉକେମିଆ, ଆପ୍ଲାଷ୍ଟିକ ରକ୍ତହୀନତା, କେତେକ ରାସାୟନିକ ପଦାର୍ଥ, ଔଷଧ, ମଦ୍ୟପାନ, ଭୂତାଣୁ ସଂକ୍ରମଣ ଏବଂ ଜେନେଟିକ୍ ପରିବର୍ତ୍ତନ ହେତୁ ପର୍ଯ୍ୟାପ୍ତ **ପ୍ଲାଟେଲେଟ** ଉତ୍ପାଦନ ହୋଇପାରେ ନାହିଁ ।  ଇମ୍ମ୍ୟୁନ ଥ୍ରୋମ୍ବୋସାଇଟୋପେନିଆ, କେତେକ ଔଷଧ ସଂକ୍ରମଣ, ଅସ୍ତ୍ରୋପଚାର, ଗର୍ଭାବସ୍ଥା, ଥ୍ରୋମ୍ବୋଟିକ୍ ଥ୍ରୋମ୍ବୋସାଇଟୋପେନିକ ପୁରପୁରା (ଟିଟିପି) ଏବଂ ବିସ୍ତାରିତ ଇଣ୍ଟ୍ରାଭାସ୍କୁଲାର କୋଆଗୁଲେସନ (DIC) ହେତୁ ପ୍ଲାଟେଲେଟମାନଙ୍କର ବର୍ଦ୍ଧିତ ବିନାଶ ହୋଇପାରେ ।  ବର୍ଦ୍ଧିତ ପ୍ଳିହାରେ ଅତ୍ୟଧିକ ପ୍ଲାଟେଲେଟ ରହିପାରେ  ।  ବୟସ୍କମାନଙ୍କଠାରେ ପ୍ରତି ଲିଟର ରକ୍ତରେ ସାଧାରଣତଃ ୧୫୦ରୁ ୪୫୦ x ୧୦୯ ସଂଖ୍ୟକ ପ୍ଲାଲେଟ୍ ଥାଏ (୧୫୦,୦୦୦ରୁ ୪୫୦,୦୦୦ ପ୍ରତି ମିମି 3 ) ଓ ଏହା ତଳକୁ ରକ୍ତ ପ୍ଲେଟେଲେଟ ସ୍ତର ଥିଲେ ଥ୍ରୋମ୍ବୋସାଇଟୋପେନିଆ ରୋଗ ନାମ ଦିଆଯାଏ  | 

ଏହାର ମୂଳ କାରଣ ଉପରେ ଚିକିତ୍ସା ନିର୍ଭର କରେ |  ସାମାନ୍ୟ ରୋଗ ହୋଇଥିଲେ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏନି ।  ଗୁରୁତର ରୋଗରେ କର୍ଟିକୋଷ୍ଟିରଏଡ, ରିଟକ୍ସିମାବ କିମ୍ବା ଏଲଟ୍ରୋମ୍ବୋପାଗ ଦିଆଯାଏ ।  ପ୍ଲାଟେଲେଟ୍ ସ୍ତର ଲିଟର ପ୍ରତି ୨୦ x ୧୦୯ ତଳକୁ ଖସିଲେ ପ୍ଲାଟେଲେଟ ଟ୍ରାନ୍ସଫ୍ୟୁଜନ ସୁପାରିଶ କରାଯାଇପାରେ |  ଔଷଧ ପ୍ରଭାବଶାଳୀ ନହେଲେ ପ୍ଲୀହାର ଅସ୍ତ୍ରୋପଚାର କରାଯାଏ । ଏହି ରୋଗ ଅପେକ୍ଷାକୃତ ସାଧାରଣ ରୋଗ ଓ ଇଣ୍ଟେନସିଭ କେୟାର ୟୁନିଟରେ ଥିବା ରୋଗୀଙ୍କ ମଧ୍ୟରୁ ଅଧା ଲୋକଙ୍କର ଏହି ଅବସ୍ଥା ଥାଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ହାଇପୋପିଟୁଇଟାରୀଜିମ

**ହାଇପୋପିଟୁଇଟାରୀଜିମ ବା ସ୍ୱଳ୍ପ ପିଟୁଇଟାରିତ୍ୱରେ**  ମାନବ ମସ୍ତିଷ୍କର ନିମ୍ନ ଭାଗରେ ଥିବା ପିଟୁଇଟାରି ଗ୍ରନ୍ଥିରୁ ଏକ ବା ଏକାଧିକ ହରମୋନ କ୍ଷରଣ କମିଯାଏ । ରକ୍ତରେ ହର୍ମୋନ୍ ସ୍ତର ଏବଂ ମେଡିକାଲ ଇମେଜିଙ୍ଗ କରି ରୋଗ ନିର୍ଣ୍ଣୟ କରାଯାଏ | 

ଏହାର ମୂଳ କାରଣ ଉପରେ ଆଂଶିକ ଚିକିତ୍ସା ନିର୍ଭର କରେ |  ଏହି ଅବସ୍ଥା ପ୍ରଥମେ ୧୯୧୪ ମସିହାରେ ଜର୍ମାନ ଚିକିତ୍ସକ ମୋରିସ ସିମଣ୍ଡସ ପ୍ରଥମେ ବର୍ଣ୍ଣନା କରିଥିଲେ ।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସଇଁତଳା (ବିଧାନ ସଭା ନିର୍ବାଚନ ମଣ୍ଡଳୀ)

ସଇଁତଳା (କ୍ରମିକ ସଂଖ୍ୟା: ୧୦୯) ବଲାଙ୍ଗୀର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ୧୯୬୧ ମସିହାରେ ଗଠିତ ଏହି ନିର୍ବାଚନ ମଣ୍ଡଳୀରେ ଶେଷ ନିର୍ବାଚନ ୨୦୦୪ ମସିହାରେ ହୋଇଥିଲା ।

## ନିର୍ବାଚିତ ବିଧାୟକଗଣ
୧୯୬୧ରୁ ୨୦୦୪ ମଧ୍ୟରେ ମୋଟ ୧୧ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: 

*୨୦୦୪: କଳିକେଶ ନାରାୟଣ ସିଂହଦେଓ (ବିଜେଡି)
*୨୦୦୦: ସୁରେନ୍ଦ୍ର ସିଂହ ଭୋଇ (କଂଗ୍ରେସ)
*୧୯୯୫: ସୁରେନ୍ଦ୍ର ସିଂହ ଭୋଇ (କଂଗ୍ରେସ)
*୧୯୯୦: ଯଜ୍ଞେଶ୍ୱର ବାବୁ (ଜନତା ଦଳ)
*୧୯୮୫: ରାଧାକାନ୍ତ ପଣ୍ଡା (କଂଗ୍ରେସ)
*୧୯୮୦: ରମେଶ ଚନ୍ଦ୍ର ସିଂହ ଭୋଇ (କଂଗ୍ରେସ-ଇ)
*୧୯୭୭: ସୁବାସ ଚନ୍ଦ୍ର ବାଗ (ଜନତା ପାର୍ଟି)
*୧୯୭୪: କୃଷ୍ଣ ଚନ୍ଦ୍ର ପଣ୍ଡା (ସ୍ୱତନ୍ତ୍ର)
*୧୯୭୧: ରମେଶ ଚନ୍ଦ୍ର ସିଂହ ଭୋଇ (ସ୍ୱତନ୍ତ୍ର)
*୧୯୬୭: ରମେଶ ଚନ୍ଦ୍ର ସିଂହ ଭୋଇ (ସ୍ୱତନ୍ତ୍ର)
*୧୯୬୧: ଅଇଁଠୁ ସାହୁ (ସ୍ୱତନ୍ତ୍ର)

## ଆଧାର
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ଶ୍ରେଣୀ:ବଲାଙ୍ଗୀର ଜିଲ୍ଲା
ପ୍ରସୂତି ରକ୍ତସ୍ରାବ

**ପ୍ରସୂତି ରକ୍ତସ୍ରାବ ନାମ ଦିଆଯାଏ ୨୪ ସପ୍ତାହ ଗର୍ଭାବସ୍ଥା ପରେ ବା** ପ୍ରସବ ସମୟରେ, କିମ୍ବା ପ୍ରସବ ପରେ ଯଦି ରକ୍ତସ୍ରାବ ହୁଏ  । ଜଟିଳ ଅବସ୍ଥା ହେଲେ ଅବଧିପୁର୍ବ ପ୍ରସବ ଏବଂ ଭ୍ରୁଣ ମୃତ୍ୟୁ ହୋଇପାରେ |  ଯାହା ଫଳରେ ୮୩.୦୦୦ ରୋଗୀଙ୍କର ମୃତ୍ୟୁ ହୋଇଥିଲା । ପ୍ରସବ ପୂର୍ବରୁ ରକ୍ତସ୍ରାବ ପ୍ରାୟ ୨%ରୁ ୫% ଗର୍ଭଧାରଣରେ ହୋଇଥାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ତୀର୍ଥବାସୀ ପ୍ରଧାନ

**ତୀର୍ଥବାସୀ ପ୍ରଧାନ** (ମୃତ୍ୟୁ: ୨୧ ଜୁଲାଇ ୧୯୭୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ଭାରତ ସ୍ୱାଧୀନ ହେବା ପରେ ୧୯୫୨ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ତୀର୍ଥବାସୀ ପ୍ରଧାନଙ୍କ ବାପାଙ୍କ ନାମ ଶଶି ପ୍ରଧାନ ଏବଂ ପତ୍ନୀଙ୍କ ନାମ ଲକ୍ଷ୍ମୀ ପ୍ରଧାନ।

## ରାଜନୈତିକ ଜୀବନ 
ତୀର୍ଥବାସୀ ପ୍ରଧାନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରୁ ୧୯୫୬ ମସିହା ପର୍ଯ୍ୟନ୍ତ ସେ ୧ମ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ମୃତ୍ୟୁ 
ତୀର୍ଥବାସୀ ପ୍ରଧାନ ୧୯୭୦ ମସିହାର ଜୁଲାଇ ୨୧ ତାରିଖରେ ମୃତ୍ୟୁବରଣ କରିଥିଲେ । ୧୪ ସେପ୍ଟେମ୍ବର ୧୯୭୦ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ।

## ଆଧାର 
ଶ୍ରେଣୀ:୧୯୭୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଗତି ରୋଗ

**ଗତି ରୋଗ,** (ଇଂରାଜୀ ଭାଷାରେ motion sickness) ପ୍ରକୃତ ଏବଂ ଆକାଙ୍କ୍ଷିତ ଗତି ମଧ୍ୟରେ ପାର୍ଥକ୍ୟ ହେତୁ  **ହୁଏ |**  ସାଧାରଣତଃ ଅଇ, ବାନ୍ତି, ଥଣ୍ଡା ଝାଳ, ମୁଣ୍ଡବିନ୍ଧା, ନିଦ୍ରାଳୁ, ହାଇ, ଅରୁଚି ଏବଂ ଅଧିକ ଲାଳ ବୋହିବା ଇତ୍ୟାଦି ଲକ୍ଷଣମାନ ଏହି ରୋଗରେ ଦେଖାଯାଏ  |  କ୍ୱଚିତ ଜଟିଳ ହେଲେ ନିର୍ଜଳନ, ଇଲେକ୍ଟ୍ରୋଲାଇଟ ସମସ୍ୟା କିମ୍ବା ଏକ ଗ୍ରାସନଳୀର ନିମ୍ନ ଭାଗ ଚିରିଯିବା ଦେଖାଯାଏ |  

ଗତି ରୋଗର କାରଣ ହେଉଛି ବାସ୍ତବ ବା ଅନୁଭବ ହୋଇଥିବା ଗତି |  ଏହା କାର ଭ୍ରମଣ, ବିମାନ ଯାତ୍ରା, ସମୁଦ୍ର ଭ୍ରମଣ, ବାସ୍ତବତା ଅନୁକରଣ କିମ୍ବା ମହାକାଶ ଯାତ୍ରା କଲେ ହୋଇପାରେ । ଗର୍ଭାବସ୍ଥା, ଅଧକପାଳି ଏବଂ ମିନିଅର୍ସ ରୋଗ ଇତ୍ୟାଦି ଏହି ସଙ୍କଟ ସୃଷ୍ଟି କରିପାରେ ।  ରୋଗ ନିର୍ଣ୍ଣୟ ଲକ୍ଷଣ ଉପରେ ନିର୍ଭର କରେ। 

ବ୍ୟବ‌ହାରିକ ପଦକ୍ଷେପ କିମ୍ବା ଔଷଧ ଦେଇ ଏହାର ଚିକିତ୍ସା କରାଯାଏ |  ବ୍ୟବ‌ହାରିକ ପଦକ୍ଷେପରେ ମୁଣ୍ଡ ସ୍ଥିର ରଖିବା ଏବଂ ଦିଗବଳୟ ଉପରେ ଧ୍ୟାନ କେନ୍ଦ୍ରିଭୂତ କରିବାକୁ ଉପଦେଶ ଦିଆଯାଏ |  ତିନି ପ୍ରକାରର ଔଷଧ: ସ୍କୋପୋଲାମିନ ଭଳି ଆଣ୍ଟିମସ୍କାରିନ, ଡାଇମେନହାଇଡ୍ରିନେଟ ଭଳି ଏଚ୧ ଆଣ୍ଟିହିଷ୍ଟାମିନ ଓ ଡେକ୍ସଆମ୍ଫେଟାମିନ ଭଳି ଆମ୍ଫେଟାମିନ ଦିଆଯାଏ ।  ପାର୍ଶ୍ୱ ପ୍ରତିକ୍ରିୟା ଯୋଗୁ ଏଗୁଡ଼ିକର ବ୍ୟବହାରକୁ ସୀମିତ କରାଯାଏ |  ଅନଡାନସେଟ୍ରନ୍ ଭଳି ଅନେକ ଔଷଧ ଗତି ରୋଗ ପାଇଁ ପ୍ରଭାବଶାଳୀ ହୁଏନାହିଁ | 

ଅଧିକ ଗତି ହେଲେ ପ୍ରାୟ ସମସ୍ତ ଲୋକ ପ୍ରଭାବିତ ହୁଅନ୍ତି |  ସମ୍ବେଦନଶୀଳତା କିନ୍ତୁ ପରିବର୍ତ୍ତନଶୀଳ |  ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି।  ହିପୋକ୍ରେଟସ ଅମଳରୁ ଗତି ରୋଗ ବିଷୟରେ ବର୍ଣ୍ଣନା କରାଯାଇଛି |  "ଅଇ"ର ଗ୍ରୀକ୍ ପ୍ରତିଶବ୍ଦ *ନାଉସ୍*   ଜାହାଜରୁ ଆସିଛି | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଡାଏପର ଚର୍ମ‌ପ୍ରଦାହ

**ଡାଏପର ଚର୍ମ‌ପ୍ରଦାହ (**ଇଂରାଜୀ ଭାଷାରେ **Diaper dermatitis, ଅନ୍ୟ ନାମ diaper rash),** ଶିଶୁର ଡାଏପର ପିନ୍ଧା ସ୍ଥାନରେ ହେଉଥିବା ଲାଲ ଦାଗ ବା ରାସକୁ କୁହାଯାଏ । ଡାଏପର ରାସର ପ୍ରଥମ ସ୍ପଷ୍ଟ ବର୍ଣ୍ଣନା ୧୯୦୫ ମସିହାରୁ ଆରମ୍ଭ ହୋଇଥିଲା, ଯଦିଓ ପୂର୍ବ ବର୍ଣ୍ଣନା ଅତି କମରେ ୧୮୮୭ରୁ ଥିଲା | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସାନକ୍ରଏଡ

**ସାନକ୍ରଏଡ (**ଇଂରାଜୀ ଭାଷାରେ **Chancroid)** ଯୌନ କ୍ରିୟା ସଞ୍ଚାରିତ ରୋଗ ସମୂହ **ମଧ୍ୟରୁ** ଏକ ପ୍ରକାର ସଂକ୍ରମଣ ଯେଉଁଥିରେ ଲିଙ୍ଗରେ ଯନ୍ତ୍ରଣାଦାୟକ ଘାଆ ବା ଅଲସର ହୁଏ ଓ ଊରୁସନ୍ଧିରେ ଥିବା ଲସିକା ଗ୍ରନ୍ତି ବଢ଼ିଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲିମ୍ଫିଡିମା

ଲିମ୍ଫିଡିମା (ଇଂରାଜୀ ଭାଷାରେ **Lymphedema**) ଏକ ସ୍ଥାନୀୟ ଇଡିମା ବା ଫୁଲା ଅଟେ ଯାହା ଲସିକା ପ୍ରଣାଳୀର କାର୍ଯ୍ୟରେ ଅସୁବିଧା ଯୋଗୁ ହୋଇଥାଏ | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଚିତ୍ତରଞ୍ଜନ କର

**ଚିତ୍ତରଞ୍ଜନ କର** (୨୪ ଫେବୃଆରୀ ୧୯୨୮ - ୧୬ ଅଗଷ୍ଟ ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ଚିତ୍ତରଞ୍ଜନ କର ୧୯୨୮ ମସିହାର ଫେବୃଆରୀ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରୁଷଭ କର ଏବଂ ପତ୍ନୀଙ୍କ ନାମ ଶୈବାଳିନୀ କର।

## ରାଜନୈତିକ ଜୀବନ 
ଚିତ୍ତରଞ୍ଜନ କର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଚିତ୍ତରଞ୍ଜନ କର ୨୦୦୪ ମସିହାର ଅଗଷ୍ଟ ୧୬ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ତୀବ୍ର ପ୍ରୋଷ୍ଟେଟ ପ୍ରଦାହ

**ତୀବ୍ର ପ୍ରୋଷ୍ଟେଟ ପ୍ରଦାହ ବା ଆକ୍ୟୁଟ୍ ପ୍ରୋଷ୍ଟାଟାଇଟିସ୍** ହେଉଛି ଏକ ପ୍ରକାର ପ୍ରୋଷ୍ଟାଟାଇଟିସ୍ ଯାହା ହଠାତ୍ ଆରମ୍ଭ ହୁଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସାଧୁ ନେପାକ

**ସାଧୁ ନେପାକ** (ଜନ୍ମ: ୨୮ ଫେବୃଆରୀ ୧୯୫୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବା ଓ ଶିକ୍ଷା 
ସାଧୁ ନେପାକ ୧୯୫୨ ମସିହାର ଫେବୃଆରୀ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୁଞ୍ଜ ବିହାରୀ ନେପାକ ଏବଂ ପତ୍ନୀଙ୍କ ନାମ ପ୍ରତିମା ନେପାକ।

## ରାଜନୈତିକ ଜୀବନ 
ସାଧୁ ନେପାକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଘୋଡ଼ାନାଲ ବୃକ୍‌କ

**ଘୋଡ଼ାନାଲ ବୃକ୍‌କ କୁହାଯାଏ ଯେତେବେଳେ ଦୁଇ ବୃକ୍‌କର ମିଶ୍ରଣ ହୋଇଥାଏ ।**  ସାଧାରଣତଃ ଏହାର କୌଣସି ଲକ୍ଷଣ ଦେଖାଯାଏ ନାହିଁ ଏବଂ **ବୃକ୍‌କ**ର କାର୍ଯ୍ୟ ସ୍ୱାଭାବିକ ଥାଏ ।  ଜଟିଳତା ମଧ୍ୟରେ **ବୃକ୍‌କ ସଂକ୍ରମଣ, ବୃକ୍‌କ** ପଥର ରୋଗ, ହାଇଡ୍ରୋନେଫ୍ରୋସିସ୍ ଏବଂ ଭେସିକୋୟୁରେଟେରାଲ ରିଫ୍ଲକ୍ସ ହୋଇପାରେ । 

ପାରିବାରିକ ଇତିହାସ ଥିଲେ, ଗର୍ଭାବସ୍ଥାରେ ଉଚ୍ଚ ରକ୍ତ ଶର୍କରା ଥିଲେ ବା ମଦ୍ୟପାନ କଲେ ଏହି ଅବସ୍ଥା ସୃଷ୍ଟି ହୋଇପାରେ |  ଏଡ଼ୱାର୍ଡ଼ସ ସିଣ୍ଡ୍ରୋମ, ଟର୍ନର ସିଣ୍ଡ୍ରୋମ ଏବଂ ଡାଉନ୍ ସିଣ୍ଡ୍ରୋମ ରୋଗୀମାନଙ୍କଠାରେ **ଘୋଡ଼ାନାଲ ବୃକ୍‌କ** ସଙ୍କଟ ଅଧିକ ରହେ ।  ସଂଯୋଜକ ଅଂଶକୁ **ଘୋଡ଼ାନାଲ ବୃକ୍‌କର** ଇସ୍ଥମସ କୁହାଯାଏ । ଅନ୍ୟାନ୍ୟ କାରଣରୁ ମେଡିକାଲ ଇମେଜିଙ୍ଗ କରୁଥିବା ସମୟରେ ଏହି ଅବସ୍ଥାର ନିର୍ଣ୍ଣୟ ହୁଏ | 

ସାଧାରଣତଃ ଅସ୍ତ୍ରୋପଚାର ସୁପାରିଶ କରାଯାଏ ନାହିଁ |  **ଘୋଡ଼ାନାଲ ବୃକ୍‌କ**ର ଉପସ୍ଥିତି ବୃକ୍‌କ ପଥର ରୋଗ ଚିକିତ୍ସାରେ ପରିବର୍ତ୍ତନ ଆଣିପାରେ |  ପ୍ରାୟ ୫୦୦ ଜଣଙ୍କ ମଧ୍ୟରେ ଜଣକର **ଘୋଡ଼ାନାଲ ବୃକ୍‌କ ଥାଏ  ।** ପୁରୁଷମାନେ ମହିଳାଙ୍କ ତୁଳନାରେ ଦୁଇଗୁଣ ପ୍ରଭାବିତ ହୁଅନ୍ତି।  ଏହା ଏକ ଆଜନ୍ମ ତୃଟି ରୋଗ ଏବଂ ଜନ୍ମରୁ ଉପସ୍ଥିତ ଥାଏ । ଡା କାର୍ପି ପ୍ରଥମେ ୧୫୨୨ ମସିହାର ଏହାର ବର୍ଣ୍ଣନା କରିଥିଲେ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲୌହ ଅତିଭାର

**ଲୌହ ଅତିଭାର, ଅନ୍ୟ ନାମ ହେମୋକ୍ରୋମାଟୋସିସ  (**ଇଂରାଜୀ ଭାଷାରେ **Iron overload ବା** **hemochromatosis) କୁହାଯାଏ ଯେତେବେଳେ** ଶରୀରରେ ଅତ୍ୟଧିକ ପରିମାଣର ଲୁହା ଜମିଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ